Rudar Partizanovo zagrijavanje za ono što slijedi - Glas Srpske\nRudar Partizanovo zagrijavanje za ono što slijedi\nGlas Srpske 12.07.2018 17:10\nNikšić - Utakmicom protiv Rudara iz Pljevalja od 20.15 časova u Nikšiću fudbaleri Partizana kreću u pohod na grupnu fazu Lige Evrope.\nBez Leandra Tavambe ali sa novajlijama Rikardom Gomešom i Nemanjom Nikolićem “crno-bijeli” žele da ostvare dobar rezultat u Nikšiću pred revanš u Beogradu naredne sedmice protiv, objektivno gledano, slabijeg protivnika. Kada je u pitanju sastav koji će danas istrčati na teren, Miroslav Đukić ne bi trebalo da ima dilema kada je pozicija na golu u pitanju, pošto se Vladimir Stojković vratio u ekipu nakon Svjetskog prvenstva. Međutim, različitih opcija Đukić ima u odbrani i u veznom redu. S obzirom na to da prema posljednjim informacijama iskusni štoper Milan Mitrović neće biti u konkurenciji za meč, utisak je da se otvara prostor za Španca Marka Valijentea, koji bi mogao od prvog minuta da zaigra u tandemu sa mladim Svetozarom Markovićem. Mjesto uz lijevu aut liniju trebalo bi da zauzme otkrovenje priprema, mladi Zlatan Šehović, a na desnoj strani Miroslav Vulićević više nije tako siguran za mjesto u timu, poslije dolaska Rumuna Gabrijela Enakea. Ipak, pitanje je koliko je novajlija spreman, s obzirom na to da je tokom priprema u Sloveniji imao problema sa povredom. U veznom redu su sigurni Saša Zdjelar i Danilo Pantić, uz Sejduba Sumu koji je pokazao napredak na pripremama, dok, u zavisnosti od Đukićevih taktičkih zamisli, na poziciji zadnjeg veznog možemo da očekujemo još i Marka Jevtovića. S obzirom na odlazak Tavambe u napadu ne bi trebalo da bude dilema pa su novajlije Rikardo i Nikolić najrealnija opcija.\nFudbaleri Partizana ne bježe od uloge favorita u predstojećem dvomeču, ali Zoran Tošić poručuje da ekipa mora dati maksimum ukoliko želi doći u poziciju da ponovi uspjehe iz prošle sezone, kada su igrali šesnaestinu finala Lige Evrope.\n- Imali smo dobre pripreme, odigrali smo nekoliko kontrolnih utakmica. Mislim da će i ove dve utakmice protiv Rudara poslužiti prvenstveno da se još bolje uigramo i upoznamo, s obzirom na to da imamo nekoliko novih igrača. Smatram da Partizan ide dobrim putem, da smo doveli dobra pojačanja i očekujem da budemo uspešni minimum kao i prošle sezone - rekao je Tošić.\nOptimista pred meč u Nikšiću je i Danilo Pantić, koji je nedavno produžio ugovor sa Čelzijem i tako ostao posuđen u Partizanu još godinu.\n- Za nas je ova utakmica najbitnija. Sve misli su usmerene ka njoj. Ne bih potcenjivao nikoga, čeka nas utakmica u kojoj moramo da damo maksimum da bismo ostvarili pozitivan rezultat i da bismo mogli lakše da igramo u Beogradu - rekao je Pantić.\nSvoje prve utakmice u drugom po jačini evropskom klupskom takmičenju danas će odigrati i preostala dva srpska predstavnika. Spartak iz Subotice na svom terenu dočekuje malo poznatu ekipu Kolerajna iz Sjeverne Irske (20:15), dok će Radnički iz Niša od 21 čas na “Čairu” dočekati sastav Gzira junajteda sa Malte, u svom prvom nastupu na evropskoj sceni nakon 35 godina.\nKreću Željezničar i Široki Brijeg\nPredstavnici BiH u kvalifikacijama za Ligu Evrope Željezničar i Široki Brijeg danas će odigrati svoje prve utakmice u ovom takmičenju. Prvi će na teren fudbaleri Željezničara, pošto od 18 časova gostuju estonskom predstavniku Narvi u Talinu. Dva sata kasnije Široki će na “Pecari” ugostiti ekipu Domžala.


EP za košarkašice u znaku promocije ženskog sporta | Radio Televizija BN\nEP za košarkašice u znaku promocije ženskog sporta\nEvropsko prvenstvo za košarkašice, najvažnije je internacionalno takmičenje u Srbiji ove godine i prilika za našu zemlju da promoviše ženski sport.\nKošarka 14.02.2019 | 14:30\nEvropsko prvenstvo za košarkašice, koje se održava od 27. juna do 7. jula u Srbiji i Letoniji.\nPotpredsednica Vlade Srbije i predsednica Organizacionog odbora Evropskog prvenstva za seniorke u košarci Zorana Mihajlović istakla je da je to takmičenje važno ne samo za promociju sporta, već i naše zemlje i izrazila zadovoljstvo što je Košarkaški savez Srbije video u vladi partnera za organizaciju tog sportskog događaja. Kako je rekla na današnjoj sednici Odbora, dogovoren je finansijski plan i sve što će se u narednom periodu raditi u gradovima-.domaćinima: Beogradu, Nišu i Zrenjaninu.\n''Svi ćemo dati svoj maksimum da takmičenje bude dobro organizovano i da sve prodje u najboljem redu. Ovo je prilika i da pokažemo da je Srbija mnogo više od sporta'', navela je Mihajlović i dodala da je u organizaciju takmičenja uključena i Turistička organizacija Srbije.\n''Mnogo više sporta, znači manje nasilja i pokazuje kakva samo nacija i kakvo smo društvo'', naglasila je Mihajlović i najavila da će sledeća sednica Odbora biti održana za sedam dana.\nMinistar sporta i omladine Vanja Udovičić rekao je da je Evropsko prvenstvo za seniorke u košarci najznačajnije međunarodno sportsko takmičenje koje se održava u Srbiji u 2019.godini i podsetio da je naša zemlja u poslednjih pet godina organiozovala 15 velikih medjunarodnih seniorskih takmičenja.\n'Možemo reći da će Srbija biti najbolji domaćin, što je košarkaška javnost videla do sada, i da će Srbija nakon toga biti uzimana kao primer dobre prakse i da ćemo podići standarde kad je reč o organizaciji velikih takmičenja'', naveo je Udovičić.\n''Zelimo da popularizujemo i promovišemo ženski sport i da privučemo što veći broj devojčica u sistem sporta i veliku porodicu košarke'', dodao je Udovičić i izrazio nadu da će gosti iz inostranstva, koji budu posetili našu zemlju i pratili takmičenje, osetiti pravo gostomprimstvo Srbije.\nPredsednik Košarkaškog saveza Srbije Predrag Danilović izrazio je zadovoljstvo zbog održavanja prve sednice Organizacionog odbora i istakao da organizacija velikih sportskih dogadjaja nije moguća bez podrške i pomoći Vlade Srbije, Ministarstva sporta i lokalnih samouprava.\n''Veoma sam srećan što je potpredsednica vlade prihvatila ovu značajnu i odgovornu ulogu. Siguran sam da ćemo svi zajedno, sa njenim timom na čelu, još jeddnom pokazati da je Srbija izvrstan domaćin i majstor u organizovanju velikih takmičenja'', uveren je Danilović.\nKad se sjetim EP u košarci za žene održanog u Banja Luci 1980....Divna vremena.


Belorusija: Protest građana u Minsku\nBeloruska policija privela je 125 demonstranata tokom protesta u prestionici Minsku objavila je ruska agencija RIA novosti, pozivajući se na izjavu beloruskog ministra unutrašnjih poslova, javila je agencija Rojters.\nDemonstranti, koji su protestovali mirno, transportovani su policijskim maricama dok su preostali okupljeni građani negodovali, izvestio je Radio Slobodna Evropa.\nDesetine hiljada građana prethodno su se okupile u centru Miniska protestujući protiv predsednika države Aleksandra Lukašenka. Na još jednoj manifestaciji u nizu, pod nazivom “Marš mira i nezavisnosti”, uputili su se ka Trgu nezavisnosti mestu na kom su bile raspoređene brojne brojne bezbednose snage. Nedeljni protest organizaovan je na šezdeset šesti rođendan predsednika Lukašenka kome je, kako su objavili beloruski državni mediji, čestitku uputio ruski predsednik Vladimir Putin.\nPolicijske snage u opremi za razbijanje demonstracija nastojale su da spreče dolazak demonstranata iz više područja grada.\nVeć dvadeset dva dana Belorusiju potresa talas protesta i štrajkova nakon predsedničkih izbora čije rezultate, i pobedu Aleksandra Lukašenka, spori deo građanske javnosti. Lukašanko je na vlasti u Belorusiji neprekidno poslednjih 26 godina – od kada je ta država proglasila nezavisnost i istupila iz bivšeg Sovjetskog Saveza.\nUoči marša u nedelju belorusko Ministarstvo unutrašnjih poslova upozorilo je građane da ne učestvuju u okupljanju, dok su novinarima preporučila da budu 100 metara od demonstranata, zbog kako su ukazali, njihove sopstvene sigurnosti.\nDesetine hiljada građana svake nedelje okuplja se na masovnim protestima na ulicama prestonice Belorusije Minska protestujući protiv izbornih rezultata koji ukazuju na ubedljivu Lukašenkovu pobedu – tvrdeći da izbori nisi bilim regularni.\nDogađaju u Belorusiji privukli su pažnju međunadorne zajednice i zapadnih država koje su prigovorile tamošnjem režimu zbog brutalne policijske reakcije prilkom razbijanja demomnstracija.\nŠefovi diplomatija zemalja članica Evropske unije (EU) saopštili su nakon sastanka u Berlinu 28. avgusta da su se složili da se uvedu sankcije za 20 visokih zvaničnika Belorusije, koji se sumnjiče da su umešani u izborne mahinacije i policijsko nasilje protiv opozicionih demonstranata nakon spornih predsedničkih izbora u toj zemlji.\nSa druge strane, Rusija i njen predsednik Vladimir Putin, Belorusiji su ponudili vojno-policijsku pomoć ako za to, kako je ukazano, bude bilo potrebe.


U Jablanici danas blokada magistralnog puta: Nismo protiv gradnje, ali se bojimo posljedica\nZbog rekonstrukcije tunela Crnaja na putu Sarajevo - Mostar privrednici iz Jablanice će danas blokirati magistralni put M-17, da skrenu pažnju na značaj ovog prometnog pravca i eventualne posljedice koje bi izazvao saobraćajni kolaps zbog radova.\nPredsjednik Udruženja privrednika Jablanice Jusuf Džafić za Klix.ba je rekao da će se mirno okupljane održati u 15 sati na magistralnom putu zbog neispunjavanja njihovih zahtjeva zbog radova na rekonstrukciji tunela Crnaja koje izvodi JP Ceste FBiH.\nTraže da im se dostave tačan plan obustave saobraćaja i alternativna rješenja za gradnju, jer, kako kaže, zbog ovog projekta postoji velika prijetnja negativnog utjecaja na život i poslovanje građana Jablanice.\n"Mi nemamo ništa protiv gradnje, ali ovo je jedini projekt bez alternativnog rješenja i tražimo samo da nam neko napismeno kaže koliko će trajati obustavljanje saobraćaja. Ništa se nije na vrijeme završilo u ovoj zemlji i strahujemo da neće ni ovo", rekao nam je Džafić.\nDodaje kako su se mjesecima nadležnim institucijama zbog ovog problema obraćali u nekoliko navrata, ali nikada nisu dobili odgovor te su na blokadu prometnice primorani kako bi skrenuli pažnju na moguće posljedice koje bi mogle biti nesagledive.\nPrivrednici insistiraju da se kao prethodno pitanje mora riješiti kvalitetna zaobilaznica i u tom kontekstu predlažu da Vlada FBiH pristupi realizaciji svoje odluke kojom se obvezala da će za potrebe priključka Jablanice i svih lokalnih zajednica koje se u Jablanici uključuju na M-17 (Prozor-Rama, Gornji Vakuf-Uskoplje, Bugojno, Donji Vakuf, Tomislavgrad, ...) izgraditi novu brzu cestu koja će zapravo zauvijek riješiti pitanje kvalitetne povezanosti ovih područja s koridorom 5C i biti sigurna alternativa za potpunu protočnost saobraćaja.\n"Vlada FBiH i JP Ceste FBiH moraju dati čvrste, pisane garancije koliko će trajati obustava saobraćaja", poručili su privrednici.


Mladi Albanci i Srbi kao primer starijima u Bujanovcu - Bujanovačke\nPočetna BOŠ Mladi Albanci i Srbi kao primer starijima u Bujanovcu\nBujanovac, 20. decembar 2021. – Mladi bujanovački srednjoškolci, Bljendina Hiseni i Bogdan Matić, učenici četvrtog razreda škola “Sezai Suroi” i “Sveti Sava”, aktivisti i predsednici đačkog parlamenta, primer su međusobne dobre saradnje, poštovanja različitosti i prevazilaženja stereotipa koji prate multietničku zajednicu.\n-Učenici dve škole sarađuju od početka školske godine. Najpre je ta saradnje krenula preko nevladinih organizacija, da bi danas bila proširena kroz formalnu instituciju kakav je đački parlament. I nije samo puka priča o saradnji, već je zaista podignuta na jedan veći nivo. U prilog tome govori i niz akcija zajednički organizovanih i realizovanih – kaže nam Bogdan Matić.\n– Do sada imamo veliki broj uspešno realizovanih školskih projekata, uz podršku naših profesora i kao škola smo uvek bili i jesmo, ne samo za saradnju sa „Svetosavcim“a već i sa drugim školama – dodaje Bljendina.\nNjihove zajedničke aktivnosti su sve brojnije, kažu oni.\nPočev od organizovanja raznih humanitarnih akcija, preko projekata u okviru Grupe 484, do interkulturalnosti, javnog zagovaranja i debatovanja.\nVerovatno najvažnija zajednička aktivnost za njih jeste Dan mira i poruka koju su uspeli da pošalju celokupnoj lokalnoj zajednici.\n– Ta poruka za Dan mira bila je inicijativa naše dve škole. Kroz tu aktivnost akcenat je stavljen na rešavanje problema na način međusobne saradnje, razgovorom, bez mržnje, ili bilo čega drugog na štetu omladine – kaže Bljendina.\n-Ako mi, učenici, sarađujemo i razumemo se, ne vidim razlog zašto političari ili pojedinci ne bi učili od nas i prevazišli razlike i terete prošlosti. U 21. veku je nedopustivo da budemo otuđeni. Kao deo lokalne zajednice upućeni smo jedni na druge, i samo zajedničkim radom i delovanjem, možemo da učinimo našu zajednicu dobrom – dodaje Bogdan.\nKažu da bi političari mogli biti umereniji u svojim izjavama, da ne remete mir u Bujanovcu već da neguju jedno jedinstvo i saradnju na svim nivoima vlasti.\nOboje se slažu u jednom-đački parlament je zbližio učenike dveju škola, učestvuju u raznim vanparlamentarnim aktivnostima, a njihovo druženje i saradnja će biti nastavljeno i kasnije, po završetku škole.\nUčenički parlament je prvi nivo demokratije, a osnovni cilj je da zastupa prava učenika, da ih zbliži, da se spreči bilo kakav vid diskriminacije i da menja stvari na bolje ne samo unutar škole već i u široj zajednici.\nBujanovac, kao mala varošica na krajnjem jugu Srbije, ima se malo čime pohvaliti. Ekonomska nerazvijenost, visok procenat nezaposlenosti, migracije mladih, zatvorenost etničkih grupa unutar zajednice, nerazumevanje, otuđenost- sve su ovo pitanja koja negde tište i muče, ne samo starije, već i naše mlade sugrađane.\nAli, aktivizam i zalaganje mladih ljudi i učenika ovih dveju škola kroz rad đačkog parlamenta i šire, vraća nadu i pokazuje dobar način prevazilaženja svih potencijalnih problema u jednoj lokalnoj zajednici.\nTAGbljendina hiseni bogdan matić đački parlament škola sezai suroi Škola Sveti Sava\nPrevious PostKorona samo u Vranju Next PostKorona: Pčinjski okrug 19, Bujanovac 0


Rukometna reprezentacija BiH poražena od Makedonije – Radio Feral\nRukometna reprezentacija Bosne i Hercegovine je poražena u trećoj utakmici na Svjetskom prvenstvu u Kataru od selekcije Makedonije rezultatom 25:22 i sada smo na omjeru od jedne pobjede i dva poraza.\nNaši rukometaši su odigrali mnogo bolje u ovoj utakmici nego li u prethodnoj kada smo poraženi od Austrije.\nPočeli smo loše ovaj susret, Makedonija je čak povela i sa 6:1, ali tada su naši reprezentativci pojačali odbranu, sjajnu igrali, a naš golman Burić je fenomanelano branio,koji je na kraju sakupio čak 17 uspješnih odbrana, ali nažalost naši igrači nisu uspjeli da iskoriste sjajan dan Burića.\nPrvo poluvrijeme završeno vodstvom Makedonije rezultatom 13:11.\nU drugom poluvremenu smo zaigrali mnogo bolje, čak smo i imali prednost u 43. minuti, a rezultat je tada bio 18:17 za našu selekciju.\nIpak na kraju nažalost,zbog naših pogrešaka, a bilo ih je ukupno 20, Makedonija dolazi do zasluže pobjede sa kojom su izborili plasman u drugi krug takmičenja.\nNajefikasniji u večerašnjoj utakmici u našoj selekciji je bio Burić, koji je postigao četiri gola, kao i Malinović, dok je kod Makedonije najefikasniji bio Manaskov koji je zabio šest golova, dok je Lazarov postigao svega tri gola, a sva tri su bila sa sedam metara.\nNašim reprezentativcima predstoji jedan dan odmora, a iduću utakmicu igramo protiv selekcije Tunisa 21. janura u 17 sati po našem vremenu, kada ćemo nadamo se ostvariti pobjedu i izboriti plasman u dalji krug takmičenja.\n← Ponovo poplave u BiH: Naselja pod vodom, aktivirana klizišta\nNa humanitarnom turniru za Adema Merića prikupljeno 5.900 KM →


Kompanija koja je izgradila postrojenje za prečišćavanje vode podnela tužbu protiv Ministarstva zdravlja - RTV Santos\nKompanija koja je izgradila postrojenje za prečišćavanje vode podnela tužbu protiv Ministarstva zdravlja\nNakon više meseci, od kad su ispunjeni svi zahtevi i standardi postrojenja za prečišćavanje vode kompanija „Gruppo Zilio“ podnela je tužbu protiv Ministarstva zdravlja. Sopštenje prenosimo u potpunosti:\n„Obaveštavamo javnost da smo 29/12/2017 godine posle šest (6) pokušaja da stupimo u kontakt sa predsednicom Vlade Srbije, podneli tužbu protiv Ministartsva zdravlja. Iako smo pokušali da na prijateljski način napravimo dogovor da se povuče rešenje izdato od strane Ministarstva u tome nismo uspeli.\nU čijem je interesu da fabrika vode ne radi i da gradjani Zrenjanina ne dobiju čistu vodu posle 14 godina?\nInvestitor je ulozio sopstvena sredstva kao i sredstva iz kredita ERSTE Banke u izgradnju fabrike na raspis javne nabavke JKP VIK Zrenjanin. Javnu nabavku je odobrila Direkcija za javne nabavke kao i sama Vlada Srbije izdavsi AOFI garanciju da bi ta ista Vlada sada zatvorila oči i uši na rešenje Ministarstva zdravlja da investitor ne može da se bavi delatnošću prečišćavanja vode i pored toga što Ministarstvo Gradjevinarstva pod čijom su nadležnosti komunalne delatnosti, napisalo da može. Kakav je ovo signal za strane i domaće investitore?\nNeshvatljivo je da Ministarstvo zdravlja čija je dužnost da vodi brigu o zdravlju svih gradjana (uključujući i gradjane Zrenjanina), tumačeći zakon kako oni zele, ne dozvoljava da se pitka čista voda posle 14 godina pojavi na česmama gradjana, već radije zadržava zabranu i mimo pozitivnog rešenja drugog Ministarstva. Pa šta je preče zdravlje ili administartivne zavrzlame?\nU medjuvremenu je ambasador našeg ino partnera zatražio sastanak sa predsednikom Vučićem kako bi mu predstavio problem i zatražio brzo reagovanje i rešavanje nastalog problema koji je nastao ne zaslugom investitora već drugih činilaca.\nPredloženo je održivo rešenje Gradskim vlastima i nadamo se da će se to najkasnije u toku sledeće nedelje rešiti. Na Gradskim vlastima je sada da pokažu da mogu sami da odluče(da postave interes gradjana ispred politike) i da ovo pitanje reše i da gradjanima najzad poteče pitka voda u roku od 3 dana od dana postignutog dogovora. Ukoliko do dogovora ne dodje,ne vidimo drugi način već da pokrenemo tužbu protiv nadležnih i na taj način zaštitimo svoja prava i imovinu“, navodi se u saopštenju, koje je napisao Nenad Obradović, direktor kompanije Gruppo Zilio doo Beograd\nPrethodnoObeležena 76. godišnjica od fašističkih zločina u Banatu, poznatih kao „krvavi januar“\nSledećeKompletno naseljeno mesto i deo Zrenjanina ostaje bez struje\nZoran Ljubotina o Danima piva: Poštovaćemo sve mere kriznog štaba\n2. avgusta 2021.\t19:00\nBorac ZR – OFK Stajićevo, Pripremna fudbalska utakmica\n2. avgusta 2021.\t17:36\nZavršena izgradnja stambeno – poslovnog kompleksa „Harmonija“


Korisnici pametnih telefona u opasnosti od - antihrista (foto)\nV. B. 9. januara 2019. 13:37\nKorisnici društvenih mreža u Rusiji uglavnom su reagovali dozom humora i skepticizma, dok su neki optuživali Crkvu da „služi režimu“.\nGovoreći na ruskoj državnoj televiziji, patrijarh Kiril je rekao da korisnici pametnih telefona treba da budu oprezni kada koriste „svetsku mrežu naprava“, jer predstavlja „priliku da se dobije globalna kontrola nad čovečanstvom“.\n„Antihrist je osoba koja će biti na čelu svetske mreže, kontrolišući čitavo čovečanstvo“, rekao je on.\n„Svaki put kada koristite svoju napravu, bilo da vam se to sviđa ili ne, bilo da vam je lokacija uključena ili nije, neko može da pronađe gde se zapravo nalazite, za šta ste tačno zainteresovani i čega se tačno bojite“, rekao je patrijarh Kiril.\nTakva kontrola sa jednog mesta predviđa dolazak antihrista.“\nPatrijarh Kiril je rekao da njegova Crkva nije protiv „tehnološkog napretka“, već „razvoja sistema čiji je cilj da kontroliše identitet osobe“. Ali nisu svi korisnici društvenih mreža ubeđeni u to.\nЭto da… pic.twitter.com/BSJ6h1hsPL\n„Crkva nije protiv nauke i tehnološkog napretka, ali je zabrinuta za slobodu pojedinca. Da, sigurno“, šali se jedan korisnik Tvitera.\n„Osmeh, antihrist je spreman da odleti“, napisao je na toj mreži drugi korisnik, zajedno sa slikom žene koja je napravila selfi sa patrijarhom Kirilom i drugim predstavnicima crkve.\nU vreme kada su slobode na internetu u Rusiji sve ograničenije – a vlasti navodno pokušavaju da stvore nezavisan ruski internet – ova bliskost je navela neke da optuže patrijarha Kirila za snaženje vladine politike božanskim autoritetom.\n„Oni su zabranili međunarodni internet u Rusiji, tako da antihrist ne može da nastane iz njega“, primetio je jedan korisnik društvenih mreža.\nantihristpatrijarh Kirilpametni telefoni\nSkandal na školskom takmičenju: Pobednička pesma ZGROZILA…\nPsiholog otkriva zašto baš muškarci s ovom manom postaju…


Domaće inovacije interesantne i van granica Srbije\nO NAMA MEDIJA CENTAR NOVOSTI I SAOPŠTENJA DOMAĆE INOVACIJE INTERESANTNE I VAN GRANICA SRBIJE\n06. februar 2015. godine - Telenor banka i Asseco SEE na vodećoj svetskoj konferenciji o naprednim i inovativnim tehnologijama u oblasti bankarstva i finansija.\nTelenor banka, prva potpuno mobilna i onlajn banka u regionu jugoistočne Evrope i Kompanija Asseco SEE, regionalni lider i jedna od najvećih IT kompanija u Evropi, naći će se u društvu 70 svetskih kompanija koje će predstaviti inovacije i dostignuća na prestižnoj svetskoj konferenciji bankarskih i finansijskih tehnologija Finovate Europe. Poziv za predstavljanje iskustava iz zajedničkog projekta, Telenor banke - prve mobilne i onlajn banke, dokaz je da su domaće iskustvo, znanje i sinergija bankarske i telekomunikacione ekspertize interesantni i aktuelni i van granica Srbije.\nTokom dva dana konferencije koja se održava u Londonu 10. i 11. februara, svaka kompanija imaće tačno sedam minuta da predstavi najnaprednije inovacije na polju finansijskih i bankarskih usluga.\nNa globalnom nivou, koncept direktnog bankarstva već inicira promene u načinu na koji korisnici svakodnevno obavljaju svoje bankarske poslove. Uvođenje inovacija koje su podržane primenom najsavremenijih tehnologija, omogućilo je bankama da ponude integrisane proizvode i usluge. Izazov za sve finansijske institucije i u budućnosti ostaje da pronađu adekvatan odgovor na rastuće potrebe bankarskih klijenata za finansijskim servisima koji su interaktivni, jednostavni za korišćenje i lako dostupni. Sve veća popularnost elektronskih oblika plaćanja, kao i povećana upotreba interneta i pamentnih mobilnih uređaja, predstavljaju veliko polje za inovacije poput one koju će predstaviti Telenor banka u saradnji sa Asseco-om na ovogodišnjem Finovejtu.


Cilj banaka i medija – Finansijska pismenost korisnika bankarskih usluga – Biznis.ba\nobjavljeno 25. okt 2018. u 18:55\nUnaprijeđenje finansijske pismenosti korisnika bankarskih usluga zajednički je cilj banaka i medija, jedan je od zaključaka stručnog skupa koji je danas u Sarajevu organizovalo Udruženje banaka Bosne i Hercegovine (UBBiH), u saradnji sa Centralnom bankom Bosne i Hercegovine (CBBiH).\nSkup pod nazivom “Legislativa u bankarskoj industriji i direktan uticaj na klijente” okupio je bankare i novinari da razmijene mišljenja i prodube razumijevanje u vezi zakona iz oblasti bankarske industrije, kao i njihovog direktnog uticaja na rad banaka i klijente.\n– Stručni skupovi poput današnjeg su odlična prilika za jačanje suradnje sa medijima u cilju približavanja uloge bankarskog sektora u razvoju društvene zajednice, educiranju naših sugrađana o korištenju bankarskih proizvoda, te uskoj povezanosti razvoja gospodarstva i financijskog sektora. Svi smo ujedinjeni u naporima da stvorimo bolje uvjete života u Bosni i Hercegovini – rekao je Dalibor Ćubela, predsjednik Upravnog odobra UBBiH.\n– U svijetu centralnih banaka, finansijska edukacija i finansijska inkluzija polako postaju dio obaveznog mandata, jer se smatra da podizanje nivoa svijesti svakog pojedinca indirektno doprinosi finansijskoj stabilnosti u zemlji. Finansijski edukovan klijent je osoba koja poznaje svoje limite, i kao takav jednako je važan za finansijsku stabilnost kao i sve makroprudencijalne mjere koje se provode na institucionalnom nivou. Centralna banka Bosne i Hercegovine je u posljednjih nekoliko godina pokrenula, samostalno i u saradnji sa partnerskim organizacijama, niz aktivnosti na podizanju finansijske pismenosti stanovništva, od kojih izdvajamo više seminara, edukativnih posjeta instituciji, radionica za mlade i publikacija – naglasio je Senad Softić, guverner CBBiH.\n– Jedan od osnovnih ciljeva novog regulatornog okvira bankarskog sektora Evropske Unije je da uspostavi jaču otpornost banaka na finansijske šokove i njihovu transparentnost, sa posebnim fokusom prema krajnjim korisnicima njihovih usluga. Imajući u vidu navedeno, smatram da je ovo veoma važan stručni skup koji ima za cilj bolje razumijevanje načina na koji funkcionišu banke, te da apsolutno doprinosi korisnicima finansijskih usluga i novinarima da bolje anticipiraju promjene i da se adekvatnije kritički osvrnu na određene procese u bankarskom sektoru – izjavio je dugogodišnji bankarski risk menadžer mr. Amir Softić.\nProf. dr. Velid Efendić, profesor Ekonomskog fakulteta u Sarajevu, istakao je da je edukacija o poslovanju banaka, načinu njihovog rada i izvještavanja o njihovom radu od izuzetne važnosti za sve one koje zanima poslovanje banaka, koji čitaju njihove izvještaje, prenose informacije o njima ili tumače njihovo poslovanje.\n– Banke su veoma specifične finansijske institucije za čije rezumijevanje je potreban visok stepen znanja o njihovom mjestu i ulozi u jednoj ekonomiju, kao i osnovnim specifičnostima u njihovom poslovanju – dodao je.\nUBBiH i CBBiH žele odgovoriti na potrebu edukacije o bankarskom poslovanju, što će doprinijeti kvalitetnijem protoku informacija između banaka i korisnika njihovih usluga.\nOrganizatori očekuju da će ovakvi oblici edukacija doprinijeti kvalitetnijem razumijevanju mjesta i uloge banaka u bh. ekonomiji te kreiranju korektnije slike o bankarskom sistemu u cijelini, saopćeno je iz Udruženja banaka BiH.


PALE, Upravni odbor Zavoda za zapošljavanje Republike Srpske donio je danas Odluku o odobravanju sredstava za sufinansiranje zarada pripravnika prema Projektu zapošljavanja pripravnika sa visokom stručnom spremom u RS.\nDirektor Zavoda za zapošljavanje RS Nedeljko Veselinović naveo je da su na raspisani javni poziv za učešće u Projektu zapošljavanja pripravnika aplicirala 233 poslodavca koja su prijavila 580 slobodnih radnih mjesta.\nOn je rekao da je obradom zahtjeva utvrđeno da uslove ispunjava 219 poslodavaca i da se može izvršiti prijem 550 pripravnika, što je UO i odobrio.\n“S obzirom da je riječ o većem broju, jer je planom predviđeno zapošljavanje 500 pripravnika, Zavod će se, na osnovu zaključka UO, obratiti resornom ministarstvu da obezbijedi dodatna sredstvada za svih 550 pripravnika “, rekao je Veselinović.\nPrema njegovim riječima, realizacija projekta počeće sutra, a tokom septembra biće sklopljeni ugovori i sa poslodavcima i sa pripravnicima.\nVeselinović je napomenuo da su najviše pripravnika prijavili Fond PIO, Administrativna služba Grada Banjaluka i Pravobranilaštvo RS.\nDirektor Zavoda je dodao da su odbijeni zahtjevi onih firmi i organizacija koje nisu ispunjavale uslove iz raspisanog javnog poziva.\nPredsjednik UO Zavoda Veseljko Elez naglasio je da je danas udovoljeno većini zahtjeva poslodavaca, dodajući da je Projekat pripreman u saradnji i uz podršku Vlade RS.\n“Mnoge institucije zatražile su veliki broj mladih, što znači da podmlađujemo administraciju u svim opštinama i mnogim institucijama RS”, istakao je Elez i dodao da je u ovom projektu data podrška proizvodnim, poljoprivrednim i mnogim zanatskim procesima, kao i razvojnim i privatnim agencijama koje zapošljavaju mlade.\nPlanirano je da projekat obuhvati oko 500 mladih ljudi za koje bi Zavod sufinansirao pripravničku zaradu u visini od 60 odsto prosječne neto zarade u prethodnoj godini, plus porezi i doprinosi, a poslodavac se mora obaveza da će isplaćivati ostatak od 40 odsto.\nKako je planirano, projekat bi trebalo da košta 2.700.000 KM


24.jun 2013. Susret članovi Odbora za privredu, regionalni razvoj, trgovinu, turizam i energetiku i privredne delegacije Indonezije\nDelegaciju je predvodio je Ahmad Kurniadi (Achmad Kurnaidi), zamenik predsednika Investicionog koordinacionog odbora Indonezije, a u razgovorima je učestvovao ambasador Republike Indonezije u Srbiji Semjuel Samson (Semuel Samson).\nPredsednica Odbora dr Aleksandra Tomić pozdravila je, u ime Narodne skupštine, delegaciju indonežanskih investitora i privrednika, koji su prihvatili poziv predsednika Narodne skupštine mr Nebojše Stefanovića, upućen u martu prilikom posete Indoneziji, da dođu u Srbiju. Istakla je da je ova poseta prilika da se gosti iz Indonezije neposredno informišu o mogućnostima za poboljšanje saradnje dve zemlje, pre svega na ekonomskom planu, kao i da se uspostave direktni kontakti sa potencijalnim partnerima iz Srbije. To je takođe i prilika da se razmene iskustva i da se domaći potencijalni partneri bliže upoznaju sa investicionom ambijentom Indonezije, kako bi se u narednom periodu povećao izvoz u ovu azijsku zemlju.\nZamenik predsednika Investicionog odbora Ahmad Kurniadi upoznao je domaćine sa nadležnostima Odbora čiji je cilj da pruži pomoć stranim investitorima. Ocenio je da postoje velike mogućnosti za proširenje ekonomske saradnje dve zemlje i da u Indoneziji ima dosta oblasti u kojima postoji interes drugih zemalja za investiranje. Mogućnost za saradnju postoji u oblasti brodogradnje, poljoprivrede, rudarstva, građevinarstva i turizma, a jedan od razloga što među 114 zemalja investitora u Indoneziji nema Srbije je što nema dovoljno informacija o uslovima i olakšicama koje se daju za privlačenje investitora da ulažu u ovu zemlju. Kurniadi je rekao da je za realizaciju investicija u Indoneziji potrebna i podrška Parlamenta Srbije i pozvao privrednike Srbije da, kao budući partneri, posete Indoneziju.\nU razgovoru sa članovima indonežanske delegacije, članovi Odbora za privredu, regionalni razvoj, trgovinu, turizam i energetiku postavili su više pitanja i ukazali na značaj ove posete za sagledavanje prioriteta u budućoj saradnji. Istakli su postoje šanse da se u narednom periodu partneri iz Srbije angažuju u oblasti građevinarstva na izgradnji luka, puteva i aerodroma, kao i u oblasti energetike. Potrebno je takođe povećati trgovinsku razmenu koja je nedovoljna u odnosu na potencijale koje imaju Srbija i Indonezija.\nU razgovoru su učestvovali članovi Odbora Nebojša Berić, Dušan Petrović, Boško Ristić, Radojko Obradović, Kenan Hajdarević, Dragomir Karić, Slavica Savić i Velimir Stanojević.


Zlatan Ibrahimović briljira u MLS ligi, u dresu Los Anđeles Galaksija, pa iako je sada već 37-godišnjak i dalje fudbal igra na vrhunskom nivou. U potrazi za kvalitetnim rešenjim u napadu su dva bivša tima Šveđana shvatila da je najbolje rešenje da pokušaju da vrate čuvenog asa koji je nedavno postigao 500. gol u karijeri.\nPrvi je u redu Mančester junajted, portugalski strateg Žoze Murinjo nije još uvek prelomio, ali će po svemu sudeći pokušati da obnovi saradnju sa visokim napadačem. Po mišljenju novinara ESPN-a koji je specijalizovan za "crvene đavole", ovaj transfer nije daleko od realizacije.\nIpak, takmac u trci za potpis Šveđanina bi engleskom velikanu mogao da bude Milan, a sportski direktor Leonardo je već uspostavio kontakt sa Ibrahimovićem ne bi li ga privolio na povratak na sever Italije.\nPo svemu sudeći će od januara Ibrahimović ponovo vedriti i oblačiti u evropskom fudbalu, a uskoro će ljubitelji fudbala saznati i u čijem dresu.


Vesti online / Vesti / Svet / Erdogan dozvolio: Avioni SAD ka Islamskoj državi iz Indžirlika\nPopustio Amerikancima zbog islamista\nZvanična Ankara je nakon višemesečnih pregovora donela odluku da dozvoli američkoj vojsci da koristi NATO bazu Indžirlik.\nTakve informacije je preneo američki “Vol strit džurnal“, pozivajući se na bezbednosne izvore koji imaju saznanja iz vrha američke vlasti.\nPrema dogovoru koji su postigli predsednici SAD i Turske Barak Obama i Redžep Tajip Erdogan, američke snage će koristiti bazu koja se nalazi nedaleko od granice sa Sirijom za poletanje aviona i bespilotnih letelica.\nTurska se na ovakav postupak odlučila posle terorističkog napada u gradu Suruču, kao i nakon ataka islamskih ekstremista iz redova Islamske države na turske vojnike na granici Turske i Sirije.\nPrema pisanjima turskih medija, najmanje petorica džihadista su pokušali da pređu iz Sirije u Tursku, a u razmeni vatre je stradao jedan turski vojnik.\n* Turska i SAD obučavaju "umerene" pobunjenike\n* SAD priznale grešku, Erdogan ljut\n* Turska: Nemamo novi dogovor sa SAD


Održan Stručni kolegij načelnika opštine | Opština Višegrad\nOdržan Stručni kolegij načelnika opštine\nU kabinetu načelnika opštine Višegrad, održan je stručni kolegij, na kojem su prisustvovali načelnici odjeljenja i stručni saradnici iz opštinske uprave.\nNačelnik opštine Mladen Đurević rekao je da se na kolegijumu raspravljalo o temama koje se tiču rada opštinske uprave, kao i temama koje su vezane za razvoj opštine Višegrad.\n„Na ovom kolegijumu, usaglašen je kodeks oblačenja za rad na prijavnici i pisarnici koji podrazumijeva uniformu, te kodeks oblačenja svih zaposlenih radnika“, napomenuo je Đurević.\nOn je dodao da se raspravljalo i o postavljanju mikrofona u skupštinskoj sali, kako bi omogućili odbornicima da se na jednostavniji način uključuju u rad sjednica.\n„U narednom periodu dogovoreno je da se izvrši revizija površina koje opština iznajmljuje, uključujući poslovne prostore i stanove“, rekao je Đurević i napomenuo da će Odjeljenje za prostorno uređenje i stambeno komunalne poslove opštine Višegrad, u saradnji sa resornim ministarstvom pokušati da riješi problem poslovnih prostora u naselju Garča.\nĐurević je napomenuo da je samo jedan poslovni prostor u vlasništvu opštine, dok je ostalih 19 vlasništvo resornog ministarstva, a da je jedan od prijedloga da se poslovni prostori stave u funkciju rada mjesnih zajednica, odnosno za potrebe održavanja izbora.\nNa stručnom kolegijumu načelnika opštine dogovoreni su naredni koraci u vezi sa deponijom smeća, koja se nalazi na ulazu u grad.\n„Obišli smo deponiju i naš naredni korak je da se očisti smeće do magistralnog puta i da se postavi zaštitna ograda“, rekao je načelnik Đurević.\nStručni kolegij načelnika donio je i prijedloge za izradu propagandnog materijala oštine Višegrad, te izdavanja biltena opštine Višegrad.\nNačelnik Đurević je najavio i sistematizaciju radnih mjesta, uz opis poslova, kako bi sve službe jednako bile zastupljene u svom radu.\nVršilac dužnosti načelnika Odjeljenja opšte uprave Slavče Sandev kaže da je ova služba u proteklom periodu izvršila brojne promjene u radu, od kojih posebno izdvaja kontrolu ulaska i izlaska radnika, te povećan nivo higijene u opštini.\n„Dogovorena je kontrola ulaska i izlaska radnika, kao i poštovanje radnog vremena svih zaposlenih“, rekao je Sandev.\nOn je dodao da je izvršena popravka tehnike, te nabavka uniformi za radnike na pisarncii i prijavnici.\nSandev je istakao da će u narednom periodu, u dogovoru sa načelnikom biti formirane mjesne zajednice.\nNaredni Stručni kolegij načelnika, zakazan je za ponedeljak, 5. decembar, a dogovoreno je da se stručni kolegij održava svakog ponedeljka i petka od 8 časova.


Saša Pavlović: Možemo do finala plej-ofa na Istoku\nNBA plej-of počinje sutra, a od košarkaša iz Srbije i Crne Gore u njemu će aktivno učestvovati trojica košarkaša: Saša Pavlović, Darko Miličić i Vlada Radmanović. Nju Džersi se plasirao u doigravanje, ali Nenad Krstić neće biti u sastavu zbog operacije kolena, koju je imao još početkom godine. Prema onome što smo videli u ligaškom delu sezone, pogotovo u samoj završnici, najviše treba očekivati od Pavlovića, čiji su se Klivlend Kavalirsi u poslednjem meču sezone domogli druge pozicije na Istoku, i kao veliki favoriti ulaze u seriju protiv oslabljenih Vašington Vizardsa.\nPosle tri sezone u kojima je tek na trenutke pokazivao svoj veliki talenat, Aleksandar Pavlović pronašao je svoje mesto u ekipi Klivlenda. Svoju četvrtu profesionalnu sezonu, 23-godišnji Baranin završava sa prosekom od 9 poena, dvostruko većim nego prošlog proleća, prosečnom minutažom od skoro 23 minuta i na poziciji startera u jednom od najboljih timova Istočne konferencije. Sve to dobija jednu novu dimenziju u poslednja tri meseca, gde je na 35 mečeva, 25 kao starter, Pavlović imao učinak od 12,4 poena, skoro 3 skoka i preko 2 asistencije u proseku. A na tih poslednjih 25 utakmica, na kojima je počinjao utakmicu, Klivlend je ostvario skor 17-8.\n"Mogu slobodno da kažem da sam baš zadovoljan, igram dosta minuta i svaku utakmicu. Mislim da je to sve zasluga od letos pošto sam mnogo jako radio na odbrani i to je ono što su oni tražili od mene. Hteli su da igram letnju ligu, igrao sam je ... dali su mi minutažu, stekao sam poverenje kod trenera i izborio sam se za to", kaže za "Glasa Amerike", Saša Pavlović.\nToliko da je trener Majk Braun odlučio da jedna od zvezda tima, Leri Hjuz, bude prebačen sa beka šutera na poziciju plejmejkera, ne bi li Pavlović dobio mesto u startnoj postavi. Sam Pavlović objašnjava da je do toga došlo silom prilika, ali da je trener ostao pri tome jer tim ima dobar rezultat kada na spoljnim pozicijama igraju Lebron Džejms, Leri Hjuz i on. U svakom slučaju, Saša nije mogao da izabere bolji trenutak da počne da igra dobro.\n"Jeste, poslednja moja godina ugovora i najvažnija u karijeri, ali trudim se uopšte da ne razmišljam o tome, o tome ću misliti kad dođe leto, kad dođe vreme za to, jer ako budem razmišljao sad, samo ću da izgubim koncentraciju na košarku. Pokušavam da se koncentrišem samo na utakmice i odigram najbolje što mogu".\nA ambicije su svakako velike – i njegove i klupske.\n"Što se tiče ekipe nadam se da možemo da stignemo do finala plej-ofa na Istoku, imamo taj kvalitet, a što se mene tiče samo da nastavim ovako kao do sada što sam igrao i mislim da će biti sve u redu", zaključio je Pavlović.


Završena poseta investitora iz Izraela okviru događaja “CONNECT2ISRAEL NTP Belgrade 2017” – Naučno-tehnološki park Beograd\nZavršena poseta investitora iz Izraela okviru događaja “CONNECT2ISRAEL NTP Belgrade 2017”\nDanas je završena poseta delegacije iz Izraela Naučno-tehnološkom parku Beograd u okviru dogadjaja „CONNECT2ISRAEL NTP Belgrade 2017“ koja je trajala tri dana. Srpska startap zajednica imala je prilike da prisustvuje panelu „Da li smo spremni za investiciju?“ kao i da učestvuje u brojnim radionicama i B2B sastancima.\nSve zainteresovane startap i tehnološki razvojne kompanije dobile su nemerljivo vredne savete iz ličnog iskustva naših gostiju ali i mogućnost da iniciraju neki vid saradnje na projektima na kojima trenutno rade. Gosti iz Izraela su izjavili da su prijatno iznenađeni napretkom startap zajednice u Srbiji kao i kapacitetom koji poseduje Naučno-tehnološki park Beograd. Napravili su paralelu sa Izraelom, kao jednim od najuspešnijih startap ekosistema na svetu gde se godišnje pokrene preko hiljadu startap projekata i zaključili da se startap ekosistem u Srbiji brzo razvija ali da je potrebno vreme kako bi se dostigao nivo Izraela. U tome svakako vide podršku države kao bitan faktor razvoja ali i volju mladih ljudi da nakon studija svoje projekte pokreću u zemlji.\nNa kraju radne posete zaključeno je da Naučno-tehnološki park Beograd ima izuzetno jaku pokretačku energiju usmerenu na razvoj startap projekata i podršku tehnološki razvojnim kompanijama. Najbolji dokaz za to jeste da se za relativno kratak period koliko NTP Beograd postoji, pod njegovim krovom raste i razvja 58 startap i tehnološki razvojnih kompanija, sa stalnom tendencijom rasta.


Autor: Šefik Gadžo 28.10.2019 11:55\nU subotu, 26. Oktobra, takmičari Karate kluba ,,ŠOTOKAN,, nastupali su na Međunarodnom takmičenju u Zvorniku, u organizaciji Karate kluba ,,SENSEI,, u uzrasnim kategorijama djeca od 6 do 13 godina, kadeti, juniori i U 21 (mlađi seniori) kate i borbe pojedinačno i ekipno. Na ovom takmičenju učešće je uzelo 386 takmičara iz Bosne i Hercegovine,Srbije i Crne Gore.Ukupno su nastupila 32 kluba .\nZa Karate klub ,,Šotokan,, nastupila su 10 takmičara u pojedinačnim kategorijama u borbama i katama. Naši takmičari su ostvarili dobar rezultat osvojivši 3 zlatne,2 srebrene i 4 bronzane medalje.\nZlatne medalje osvojili su Vrtagić Amila, Đulović Amar i Šljivić Halima.Srebrne medalje osvojili su Mušanović Emrah i Ćasurović Džemal, dok su bronzane medalje osvojili Padžić Amna,Husejnović Džemila, Mušić Advija i Husejnović Dženis.\nPred nama je još puno takmičenja od kojih izdvajamo:12.11.2019.godine Međunarodno takmičenje u Tuzli, u organizaciji KBS WINER.\nTakmičari K.K. ,,ŠOTOKAN,, Živinice nastavljaju sa pripremama za takmičenja koja su pred nama, nadamo se da će naši takmičari nastaviti sa dobrim rezultatima .Zahvaljujemo se ovim putem podršci roditelja naših članova i našem sponzoru ATRIJUS PROJEKT.\nNaravno za sve uspjehe i takmičarske rezultate zaslužni su i naši treneri:Bojić Ahmo , Bulić Hanifa ,Edina Nuhanović i Ćasurović Emrah./Tim za medije/


Kompanije Otvorenog Balkana na Svetskoj izložbi u Dubaiju Kompanije Otvorenog Balkana na Svetskoj izložbi u Dubaiju\nPored kompanija iz Srbije, firme Severne Makedonije i Albanije, sa prostora inicijative Otvoreni Balkan (Open Balkan), moći će da koriste prostor Srpskog biznis haba za predstavljanje na najvećoj Svetskoj izložbi Ekspo 2020 Dubai.\nPredsednik Privredne komore Srbije Marko Čadež pozvao je sve kompanije Severne Makedonije i Albanije da se jave Komori, iskoriste ovu priliku i predstave se svetu.\n“Tokom narednih šest meseci moći ćete da koristite biznis hab Privredne komore Srbije kao svoj! Imaćete priliku da na Ekspo-u upoznate sjajne ljude, fantastične kompanije i da dogovorite nove poslove. Samo zajedno možemo da ojačamo region”, kaže Marko Čadež, koji se zahvalio predsedniku Srbije Aleksandru Vučiću na inicijativi da se Otvoreni Balkan predstavi na najvećoj svetskoj smotri u Dubaiju.\nSrpski biznis hab otvoren je proteklog vikenda i njegov prostor i infastrukturu već koriste prve kompanije iz Srbije koje su se predstavile na Ekspo 2020 Dubai. U ovom prostoru tokom narednih meseci biće organizovane prezentacije kompanija, kao i poslovni sastanci naših firmi sa potencijalim partnerima.\nEkspo 2020 Dubai najveća je svetska izložba i trajaće do kraja marta 2022. godine. Očekuje se da više od 1.000 kompanija iz Srbije predstavi svoje prozivode i usluge na ovoj izložbi.


“Majke Srebrenice” podnijele prijavu protiv Holandije u Strasbourgu - Detektor\n20. Januara 2020.14:37\n“Majke Srebrenice” podnijele su prijavu protiv Holandije pred Evropskim sudom za ljudska prava (ECHR) u Strasbourgu, saopćeno je iz advokatskog ureda “Van Diepen Van der Kroef”.\nIz advokatskog ureda objašnjavaju da “Majke Srebrenice”, predstavljajući više od 6.000 članova porodica stradalih u srebreničkom genocidu, od 2007. vode sudski postupak protiv Holandije jer “u julu 1995. godine nije poduzela mjere da zaštiti muškarce i dječake u sigurnoj zoni Srebrenice”, stavljajući sigurnost Holandskog bataljona na prvo mjesto.\n“Holandski bataljon je učestvovao u deportaciji ljudi, te odvajanju muškaraca od žena, pri tome ne čineći dovoljno da zaštiti prava muškaraca i žena na život i zabranu mučenja”, navodi se u saopćenju.\nHolandski Vrhovni sud je 19. jula 2019. donio presudu, baš kao i okružni i apelacioni sud Holandije, da je ova država postupila protuzakonito jer je 13. jula 1995. godine Holandski bataljon poslao grupu od 350 muškaraca iz hangara koji se nalazio u bazi ovog bataljona u Potočarima – iako je bilo jasno da su muškarci u velikoj opasnosti i da postoji mogućnost da će biti ubijeni.\nKako se navodi, Vrhovni sud je ograničio odgovornost Holandije na deset posto, jer bi “muškarci ionako bili ubijeni, čak i da im je dozvoljeno da ostanu u hangaru”.\n“Odluka Vrhovnog suda u tom je pogledu potpuno proizvoljna i predstavlja povredu prava na pošteno suđenje. Činjenica da se nakon gotovo 13 godina pravna bitka još nije završila razočaravajuća je za ‘Majke Srebrenice’”, stoji u saopćenju.\nVlada Holandije je nakon odluke Vrhovnog suda priznala odgovornost i objavila da će ispuniti svoju obavezu u skladu sa svojim mogućnostima.\n“Uprkos tome, država Holandija do sada nije pokazala spremnost da razgovara o rješenju koje bi bilo u skladu s presudom Vrhovnog suda, ali će ‘Majke Srebrenice’ nastaviti svoju borbu za pravdu”, navodi se u saopćenju.


Middlesbrough - WBA - Sportske novosti\nNaslovna H2H Middlesbrough – WBA\nU sklopu 23. kola prvog ranga englesko fudbala “Premier League” sastaće se ekipe Midlsboroa i Vest Bromvič Albiona. Domaćini su trenutno na šesnaestom mestu na prvenstvenoj lestvici sa do sada 20 osvojenih bodova, dok su gosti na osmom mestu sa 32 sakupljena boda.\n28.08.16 PL WBA Middlesbrough 0 : 0\n17.04.10 CHA WBA Middlesbrough 2 : 0\n19.09.09 CHA Middlesbrough WBA 0 : 5\n17.01.09 PL WBA Middlesbrough 3 : 0\n27.09.08 PL Middlesbrough WBA 0 : 1\n27.02.07 FAC WBA Middlesbrough 1 : 2\n17.02.07 FAC Middlesbrough WBA 2 : 2\nTim Vest Bromvič Albiona nije pretrpeo poraz od ekipe Midlsboroa na poslednjih sedam međusebnih susreta u okviru svih takmičenja (gledajući samo regularni deo utakmice – 90 minuta). Kvota za nastavak ove tradicije, odnosno da VBA na ovom duelu neće doživeti poraz i tip na “X2” iznosi oko @1.55 u zavisnosti od kladionica.\nPrethodni tekstJedan od najboljih strelaca napustio Anži\nSledeći tekstBarnsley – Wolverhampton


Nekad bio derbi, danas igra mačke i miša, Zvezda lako sa Cibonom - Sportske.net\nRadonjić: "Moraćemo da odigramo na visokom nivou protiv Mornara"\nKošarkaši Crvene zvezde nastavljaju uspon na tabeli ABA lige.\nVečeras su u dvorani ''Aleksandar Nikolić'' savladali ekipu Cibone, u poslednjoj utakmici 16. kola, rezultatom 102:80.\nOvo je Zvezdina deseta pobeda, kojom su se crveno-beli ponovo vratili među četiri najbolje ekipe, sa istim učinkom kao i Cedevita Olimpija, sa kojom dele treće mesto.\nIzuzev u prvih par minuta meča, Zvezda je konstantno bila u vođstvu, ne dajući gostima iz Zagreba ''ni gram'' nade da večeras mogu da učine nešto više.\nVeć posle prve četvrtine aktuelni šampion je imao 14 poena prednosti (31:17), a do poluvremena je razlika otišla i na 20 poena u korist crveno-belih (53:33), najviše zahvaljujući efikasnim Štimcu i Simaniću u prvih 20 minuta igre.\nU nastavku, Zvezda je rutinski održavala vođstvo, a najviše što je Cibona uspela da uradi jeste prilazak na 11 poena razlike (81-70) početkom poslednje četvrtine.\nZvezda potom ponovo dodaje gas, vraća razliku na dvadesetak poena u svoju korist i mirno privodi meč kraju.\nNajefikasniji u ekipi Crvene zvezde večeras je bio Džejms Gist sa 15 poena i šest skokova, Lorenco Braun (14 asistencija), Štimac i Simanić su upisali po 13, većinu tih poena poslednja dvojica su upisala u prvom poluvremenu.\nCibonu su predvodili Bundović sa 19 i Novačić sa 16 poena. Posle ovog poraza, Zagrepčani imaju skor 5-11 na desetom mestu na tabeli.\nDodajmo još i da je večeras posle duže pauze u ekipi Crvene zvezde bio i Stratos Perperoglu, koji se oporavio od povrede, ali nije bilo potrebe da trener Šakota večeras rizikuje sa njegovim uvođenjem u igru.\nNije bio derbi, nekada je Cibona gazila Zvezdu sad FMP gazi Cibonu


Zbog velikog interesovanja klijenata, kao i potrebe firmi za standardizacijom svojim radnih procesa, naše rukovodstvo formiralo je sektor za standardizaciju.\nSvi zahtevi ovog međunarodnog standarda su generički i predviđeno je da budu primenljivi za sve organizacije, bez obzira na njihov tip, veličinu i proizvode,koje isporučuju.\nRazvijen od strane TC - tehničkog komiteta 207 ISO, koji u svom opsegu zaduženja ima i standardizaciju u oblasti sistema menadžmenta i alata u oblasti zaštite životne sredine, ISO 14000 je serija internacionalnih, dobrovoljnih standarda menadžmenta, uputstava i tehničkih izveštaja. U ovom trenutku ima 14 standarda, 7 tehničkih izveštaja (TR) i uputstva koji su publikovani u seriji ISO 14000 (kod nas SRPS ISO14000).\nOHSAS standardom 18001 se utvrđuju zahtevi za sistem upravljanja zaštitom zdravlja i bezbednošću na radu, koji treba da omogući organizaciji da razvije i primeni politiku i ciljeve koji uzimaju u obzir zakonske zahteve kao i informacije oOH&S rizicima. Publikovan je tako da bude primenljiv za sve vrste i veličine organizacije a može se prilagoditi različitim geografskim, kulturnim i društvenim uslovima.\nUspeh ovog sistema zavisi od privrženosti na svim nivoima i funkcijama u okviru organizacije, naročito od privrženosti najvišeg rukovodstva. Ovakav sistem omogućava organizaciji da uspostavi politiku zaštite zdravlja i bezbenosti na radu, da uspostavi ciljeve i procese kojim ostvaruje privrženost politici, da preduzme mere kada je potrebno da unapredi svoj učinak i da prikaže usaglašenost sistema sa zahtevimaOHSAS standarda.\nMnoge organizacije upravljaju svojim operacijama preko primene sistema procesa i njihovih interakcija što se može okvalifikovati kao "procesni pristup." ISO 9001promoviše korišćenje procesnog pristupa. Pošto se PDCA može primeniti na sve procese, ove dve metodologije se smatraju kompatibilnim.\nMože se zaključiti da je usklađenost pravnih okvira Republike Srbije u oblasti bezbednosti i zdravlja na radu sa internacionalnim standardom OHSAS 18001:2007na izuzetno visokom nivou, i ne postoji ni najmanja kolizija prilikom njihove zajedničke primene. Uspostavljanje sistema bezbednosti i zdravlja na radu prema zahtevima standarda OHSAS 18001:2007 olakšava i primenu zakonskih odredbi, jer pruža mehanizme u vidu razrađenih procedura sa definisanim odgovornostima za svaku pojedinačnu aktivnost u sprovođenju konkretnih zadataka. Standard takođe zahtev postavljanje posebnih, kvantifikovanih ciljeva na unapređenju sistema bezbednosti i zdravlja na radu, čije je ispunjavanje lako pratiti, uzimajući u obzir da su oni precizno definisani. Ovako detaljno razrađeni mehanizmi nedostaju poslodavcima i licima zaduženim za bezbednost i zdravlje, koji neretko imaju poteškoće da ispoštuju sve zakonom utvrđene norme, pa ispunjenje zahteva Standarda predstavlja logičnu nadogradnju sistema bezbednosti i zdravlja na radu i olakšava primenu zakonske regulative.\nCilj standarda je da se na globalnom nivou harmonizuju zahtevi za menadžment bezbednošću hrane za poslove u okviru lanca ishrane. ISO 22000 je naročitonamenjen za primenu u organizacijama koje zahtevaju više usredsređene, koherentne i integrisane sisteme za menadžment bezbednošću hrane, nego što je to normalni zakonski zahtev. Od organizacije se zahteva da kroz svoj sistem menadžmenta bezbednošću hrane zadovolji odgovarajuće zakonske i regulativne norme koje se odnose ne bezbednost hrane.\nAnaliza opasnosti je ključ za efektivan sistem menadžmenta bezbednošću hrane, jer analiza opasnosti daje okvir za uspostavljanje efektivne kombinacije kontrolnih merenja. ISO 22000 zahteva da sve opasnosti koje objektivno mogu nastati u samom lancu ishrane, uključujući i opasnosti koje mogu biti u vezi sa tipom procesa i postrojenja koji se koristi, budu identifikovani i procenjeni. Za vreme analize opasnosti organizacija određuje strategiju koja se koristi da bi se obezbedila kontrola opasnosti kombinovanjem preduslovnih programa (PRP), operativnih PRP i HACCPplana.


6 razloga da đumbir postane deo vaše ishrane - Men`s Health\n6 razloga da đumbir postane deo vaše ishrane\nAko imate problema sa nadimanjem i gasovima, preporučljivo je da sa vremena na vreme pijete čaj od đumbira. U Srbiji omiljenim jelima sa pasuljima moguće je dodati i komadiće đumbira kako biste umanjili eventualnu nadutost posle obroka.\nPročitajte i: Limunada sa đumbirom: Savršeno energetsko piće za pre i posle treninga\nPročitajte i: Koji su prirodni lekovi za suzbijanje gorušice\nPročitajte i: Napitak za pročišćavanje jetre\nĐumbir može izazvati upalu usta i sluznice, što može da bude veoma iritantno. Ukoliko vam se stoga konzumiranje đumbira učini neprijatnim, ne insistirajte na njegovoj upotrebi.\nPročitajte i: Prirodan lek za migrenu\nĐumbir može da uspori zgrušavanje krvi, pa budite oprezni ukoliko imate poremećaj krvarenja ili uzimate lekove za proređivanje krvi,trebalo bi da se klonite đumbira .\nTags: bolovi, đumbir, kancer, mučnina, nadutost, šećer u krvi, zdravlje\nPrevious Eliminišite neprijatan zadah na prirodan način\nNext 10 činjenica o srcu koje do sada niste znali


Rijaliti igrač ispred televizora – Top vesti\nod Petar od 18. siječnja 2021.\nMarinac stoji na ulazu u zapadno krilo Bele kuće, nakon što je Predstavnički dom opozvao predsednika Donalda Trampa 13. januara 2021. Prisustvo čuvara znači da se predsednik nalazi u Ovalnoj kancelariji.\nGlavni menadžer demorkata zadužen za opoziv, kongresmen Džejmi Raskin, optužio je predsednika Donalda Trampa da ništa nije preduzeo 6. januara da spreči svoje pristalice da upadnu u zgradu Kongresa.\n“Pratio je to na TV-u, kao neku zabavu, prenos pobune“, izjavio je kongresmen Raskin za CNN.\nJoš nije utvrđen datum za početak suđenja o opozivu u Senatu na osnovu samo jedne tačke – da je podstakao pobunu pozivajući hiljade svojih pristalica da se bore da preokrenu ishod izbora koje je izgubio od demokrate Džoa Bajdena, koji treba da bude inaugurisan u sredu popodne.\nPosle nekoliko sati haosa u zgradi Kapitola, Tramp je pozvao pristalice da “odu kući” ali je dodao: “Volim vas, vi ste veoma posebni.”\nPristalice predsednika Donalda Trampa na zapadnom ulazu u Kapitol, 6. januara 2021. za vreme protesta “Zaustavite krađu”\nTramp je branio svoje poteze i saopštenja uoči napada na Kapitol, i rekao da je govor koji je održao na mitingu pre napada bio “potpuno odgovarajući.” Takođe je oštro kritikovao “prevaru sa opozivom”, kao nastavak “najvećeg i najžešćeg lova na veštice” u američkoj istoriji.\nNakon što ga je Predstavnički dom opozvao prošle nedelje, Tramp je osudio nasilje u video snimku, navodeći da “nasilje i vandalizam apsolutno nemaju mesta u našoj zemlji i pokretu “Učinimo Ameriku ponovo velikom”, koji je uvek bio posvećen vladavini zakona.”\nSuđenje Trampu, koji je jedini američki predsednik opozvan dva puta, moglo bi da počne ubrzo posle Bajdenove inauguracije. Ako dvotrećinska većina u politički podeljenom Senatu bude glasala za opoziv, Trampu bi, prostom većinom glasova, moglo da bude zabranjeno da se ikada ponovo kandiduje za politički položaj.\nPredsednik tek treba da izabere pravni tim koji će ga braniti na suđenju u Senatu. Rudi Đulijani, predsednikov slični advokat, je jedan od kandidata iako je Džej Hogan Gidli, nacionalni sekretar za štampu Trampove kampanje, na Tviteru napisao da “predsednik Tramp još nije doneo odluku koji će ga advokat ili advokatska firma zastupati na suđenju koje je sramni napad na naš Ustav i demokratiju.”\nRaskin, glavni menadžer za opoziv, nazvao je Trampove poteze “najopasnijim zločinom počinjenim protiv SAD”, ističući da su izgrednici “bili na korak od toga da pronađe i obese potpredsednika”, Majka Pensa. Kada su izgrednici upali u Kapitol, Pens je predsedavao sednicom na kojoj je Kongres trebalo da potvrdi glasove Elektorskog koledža prema kojima je Bajden 3. novembra pobedio Trampa.\nNa Trampovo razočarenje i bes, Pens je odbacio predsednikove ponovljene pozive da blokira potvrdu Bajdenove pobede.\nPored toga, Raskin, koji je kongresmen iz države Merilend, rekao je: “Bio je tu i jedan odred ubica koji je tražio Nensi Pelosi” – predsedavajuću Predstavničkog doma. Pelosi je prošle nedelje predsedavala sednicom na kojoj je sa 232 glasa za i 197 protiv izglasan opoziv Trampa, a desetoro republikanaca se pridružilo demokratama glasajući za opoziv.\nSenator Lindzi Grejem iz Južne Karoline, koji čvrsto podržava predsednika Trampa, rekao je da su demonstranti “oskrnavili sedište vlade” ali je okrivio Pelosi za bezbednosne propuste.\n“Kako se dođavlo do moglo desiti”, rekao je Grejem na Foks Njuzu? “Gde je bila Nensi Pelosi? Njen posao je da se postara da je Kapitol bezbedan.” Nekoliko visokih zvaničnika zaduženih za bezbednost podnelo je ostavke posle nasilja, pod pretnjom zakonodavaca da će biti optušteni ukoliko sami ne podnesu ostavke.\nDru Hamil, zamenik šefa osoblja Pelosi, odgovorio je na Grejemov komentar rekavši da ona ne može da bude odgovorna za divljanje demonstranata, od kojih su desetine posle toga uhapšene.\n“Ovaj sramni pokušaj da se prebaci krivica za napad rulje na Kapitol je apsurdan i patetičan”, napisao je Hamil na Tviteru dodajući da Grejem “samo treba da se pogleda u ogledalo ako želi da počne da upire prstom u nekoga. On je više puta izazivao sumnje u poštene izibore i opasno raspaljivao plamen desničarskog neznanja i lažnih teorija” (da je Tramp pokraden na izborima).\nRaskin je rekao da će se suđenje koncentrisati na Trampovu ulogu u maršu na Kapitol posle mitinga blizu Bele kuće na kojem je nastavio da ponavlja neosnovane tvrdnje, koje je iznosio nedeljama, da zbog izborne prevare nije dobio drugi mandat, i pozvao pristalice da marširaju na Kapitol.\nDik Durbin iz Ilinoisa, drugi po rangu demokrata u Senatu, izjavio je za CNN da iako će Trampov četvorogodišnji mandat isteći do trenutka kada počne suđenje o opozivu, “on će biti pozvan na odgovornost zbog događaja 6. januara.”\nPrethodna objava Trenutak privođenja Navalnog\nSljedeća objava Melanija na lošem glasu


EHO javni poziv za podršku samozapošljavanju u 2022 godini povratnicima i drugim ugroženim grupama, iz Grada Sremske Mitrovice, Opštine Ruma i Opštine Pećinci - Ekumenska humanitarna organizacija\nEHO javni poziv za podršku samozapošljavanju u 2022 godini povratnicima i drugim ugroženim grupama, iz Grada Sremske Mitrovice, Opštine Ruma i Opštine Pećinci\nPozivaju se svi zainteresovani, prvenstveno povratnici iz Nemačke i drugih zemalja Zapadne Evrope, prioritetno sa teritorije Sremske Mitrovice, Rume i Pećinaca, koji ispunjavaju tražene uslove (vidi javni poziv u prilogu) da se prijave za dobijanje podrške za samozapošljavanje od 24. januara 2022. do 18. februara 2022. godine.\nOva pomoć je jedan od vidova podrške u sklopu projekta „PODRŠKA ZA NOVI POČETAK“ i ima za cilj samozapošljavanje nezaposlenih lica, odnosno pokretanje ili unapređenje sopstvenog posla. Prioritet je dat povratnicima, ali do 20% podržanih mogu biti i nepovratnici iz ugroženih grupa stanovništva koje žive u sličnim uslovima.\nPodrška za samozapošljavanje dodeljuju se licima sa najboljim biznis planovima (poslovnim idejama), i to u vidu opreme/alata,uz obavezno dodatno učešće korisnika podrške sa minimum 5.861,00 dinara koje je dužan da potroši na nabavku potrošnog materijala za obavljanje svog posla pre dobijanja opreme. Planirano je da bude dodeljeno minimum 25 grantova podrške. Posebno se ohrabruju žene da se prijave i podnesu svoje poslovne ideje.\nPravo na podršku za samozapošljavanje nezaposleno lice može ostvariti ukoliko planira pokretanje/unapređenje poslovanja u oblasti proizvodnje/proizvodnog zanatstva i uslužnih delatnosti.\nPodrška obuhvata, prvo telefonsku obuku o pisanju biznis plana, koji je neophodno podneti uz prijavu za dodelu opreme, zatim dodelu same opreme za posao, komisijski, kao i stručnu podršku od strane EHO savetnika oko vođenja posla dobitnicima opreme.\nDa biste ostvarili pravo da učestvujete na ovom Javnom pozivu NEOPHODNO je da se:\n1. PRIJAVITE za „Pisanje biznis plana” od 24. januara do zaključno sa 18. februarom 2022.\ngodine na TELEFON: Milenko Anđelković 069 707 452, radnim danima 10-14 časova,\n2. kao i da PREUZMETE POTREBNU DOKUMENTACIJU ZA PRIJAVU (putem e-mail-a ili fizički)\nOva usluga podržana je od strane Deutsche Gesellschaft für Internationale Zusammenarbeit (GIZ) GmbH u okviru Programa „Migracije za razvoj“ (PME). Program je deo šire inicijative „Povratak u nove šanse“ nemačkog Saveznog ministarstva za ekonomsku saradnju i razvoj (BMZ).\nZa detaljnije informacije preuzmi tekst javnog poziva za podršku za samozapošljavanje 2022 OVDE\n*Napomena za preuzimanje/download javnog poziva (word dokument) za korisnike "google chrome" softvera:\n-Windows verzija... desni klik na link Aplikacionog formulara pa zatim izaberite opciju "preuzmi link" odnosno "save link as..."\n-Android verzija... par sekundi zadržite prst na linku dok se ne pojavi dijalog sa više opcija između kojih izaberite opciju "preuzmi link" odnosno "save link as..."


Prekvalifikacije za nezaposlene se nastavljaju - javna nabavka za izvođače opozvana u narednih 6 meseci\nMilena Rašić 10. 1. 2019.\nKabinet Vlade Srbije saopštio je da se program prekvalifikacija za IT nastvlja - trenutno je obustavljena samo javna nabavka koja se odnosi na ugovaranje škola koje bi realizovale deo programa prekvalifikacija, a koju organizuje Nacionalna služba za zapošljavanje.\nNakon održanog pilot projekta i prvog kruga prekvalifikacija za IT koji su održani i za zaposlene i nezaposlene u organizaciji Kancelarija za IT i eUpravu i Programom Ujedinjenih nacija za razvoj (UNDP), započeo je i treći krug prekvalifikacija podeljen na dva dela:\nZa zaposlene – koji organizuju prethodni organizatori\nZa nezaposlene – koji organizuje Nacionalna služba za zapošljavanje.\nMeđutim, 28. decembra javnost je uzburkala informacija da je NSZ donela Odluku o obustavi javne nabavke u otvorenom postupku, koja se odnosila na ugovaranje škola koje bi realizovale deo programa prekvalifikacija za IT namenjene nezaposlenima, uz obrazloženje da je na osnovu analize o zaposlenju polaznika programa iz prethodnog kruga samo 17% procenata njih uspelo da nađe posao.\nŠta to znači za program prekvalifikacije?\nVlada Srbije izdala je saopštenje za javnost u kom se navodi da to ne znači da je program prekvalifikacija ukinut za nezaposlene, niti da je program neuspešan. “Kada je reč o sveukupnim rezultatima programa IT prekvalifikacija i procentu zapošljavanja onih koji su program završili, do sada ostvareni rezultati su veoma dobri.\nTako je procenat onih koji su se zaposlili iz prvog kruga u ovom trenutku čak 32%, što je iznad evropskog standarda”, navodi se u saopštenju. Dakle, prekvalifikacije se ne ukidaju:\nDeo prekvalifikacija koji organizuje Kancelarija za IT i eUpravu, za 411 polaznika i to za one koji su zaposleni, se nastavlja i u toku je selekcija kandidata. Potpisani su ugovori sa deset škola, a obuke će početi u februaru i trajaće do devet meseci.\nU toku je i drugi deo u okviru trećeg kruga koji organizuje Nacionalna služba za zapošljavanje i to za nezaposlene. U toku je obuka za 700 kandidata, dok je javna nabavka ugovaranja škola za obuku još 775 kandidata obustavljena.\nNSZ je u objavljenoj odluci navela da se zbog malog broja zaposlenih postupak javne nabavke neće otvarati u narednih šest meseci. Time je, kako se izgleda, novi krug prekvalifikacija odložen do daljnjeg, iako Vlada današnjim saopštenjem ističe da se sa programom prekvalifikacija nastavlja.


Studija o Alchajmerovoj bolesti otkriva još 42 gena povezana s većim rizikom od oboljevanja | Edukacija\nDokazi koji povezuju Alchajmerovu bolest s poremećajem u imunološkom sistemu mozga prepoznati su kao „ogromna indicija“.\nNajveća genetska studija o Alchajmeru do sada je pružila ubedljive dokaze koji povezuju ovu bolest s poremećajem imunološkog sistema mozga.\nNova studija, koristeći genome 100.000 ljudi sa Alchajmerom i 600.000 zdravih osoba, identifikovala je 75 gena povezanih s povećanim rizikom od bolesti, uključujući 42 koja ranije nisu bila umešana.\nNalazi ukazuju na to da bi degeneracija u mozgu pacijenata sa demencijom mogla biti podstaknuta „preagresivno“ aktivnošću u imunološkim ćelijama mozga, zvanom mikroglije.\nProfesorka Džuli Vilijams, direktorka britanskog instituta za istraživanje demencije na Univerzitetu u Kardifu i koautorka studije, rekla je da bi rezultati mogli da pomognu da se ponovo pokrenu napori da se pronađe efikasan tretman.\n„Ovo je ogroman trag o tome šta ide po zlu“, rekla je ona. „Pre osam ili devet godina nismo radili na imunološkom sistemu. Genetika nas je ponovo fokusirala“\nStudija, najveća te vrste do sada, takođe je omogućila naučnicima da osmisle ocenu genetskog rizika koja bi mogla da predvidi koji će pacijenti sa kognitivnim oštećenjem, u roku od tri godine od prvih simptoma, razviti Alchajmerovu bolest.\nOcena trenutno nije namenjena za kliničku upotrebu, ali bi se mogla koristiti kada se regrutuju ljudi za klinička ispitivanja lekova koji imaju za cilj lečenje bolesti u najranijim fazama.\nAlchajmerova bolest je najčešći uzrok demencije, koja pogađa više od 850.000 ljudi samo u Velikoj Britaniji. Uprkos ogromnom teretu bolesti, u poslednje dve decenije nije bilo novih lekova za nju, sa izuzetkom Aducanumaba, koji je kontroverzno licenciran u SAD, ali nedostupan u Evropi i Velikoj Britaniji.\nPrethodna istraživanja su pokazala da dok faktori načina života kao što su pušenje, vežbanje i ishrana utiču na rizik od Alchajmerove bolesti, 60% -80% rizika od bolesti je zasnovano na genetici. Međutim, rekao je Vilijams, na razvoj lekova je u velikoj meri uticalo proučavanje porodica sa retkim genetskim mutacijama koje uzrokuju rani početak Alchajmerove bolesti.\nNajnoviji rad naglašava različite skupove gena koji se vide u češćim oblicima Alchajmerove bolesti, uključujući ulogu imunološkog sistema. „Da smo na početku videli genetiku uobičajene bolesti, rekli bismo da je ovo imunološko oboljenje“, rekla je Vilijams. „To nije ista bolest.“\nGeni rizika istaknuti u studiji uključuju one koji utiču na to koliko efikasno imunološke ćelije mozga, mikroglije, uklanjaju tkivo koje je uznemireno. Kod ljudi pod rizikom, činilo se da ove ćelije „kućne pomoćnice“ rade previše agresivno.\nSličan obrazac je pronađen za gene koji kontrolišu koliko lako sinapse, koje povezuju neurone, šalju signal „pojedi me“ kada su u nevolji. Činilo se da su varijante visokog rizika snizile prag za sinapse koje šalju signale uzbune, uzrokujući da mozak brže čisti veze.\n„Prilično sam optimista da postoje tretmani koji će funkcionisati za neke od sistema koje gledamo“, rekla je Vilijams.\nNalazi, objavljeni u časopisu Nature Genetics, odgovaraju prethodnim rezultatima koji ukazuju na ulogu imunološkog sistema. Ljudi sa dijabetesom, koji utiče na imuni sistem, imaju znatno veći rizik, primera radi, a kada se dijagnostikuje demencija, infekcije mogu izazvati brži pad kognitivnih sposobnosti.\nDr Suzan Kolhas, direktorka istraživanja u Centru za istraživanje Alchajmera u Velikoj Britaniji, rekla je: „Stvaranje opsežne liste gena za rizik od Alchajmerove bolesti je kao sastavljanje rubnih delova slagalice, i iako nam ovaj rad ne daje potpunu sliku, pruža vredan okvir za budući razvoj. Istraživanje nam takođe, međutim, govori koliko je Alchajmerova bolest složena, s nekoliko različitih mehanizama koji su uključeni u razvoj bolesti.\nProfesorka Tara Spajers-Džons, zamenica direktora Centra za otkrivanje mozga na Univerzitetu u Edinburgu, koja nije bila uključena u rad, rekla je da su nalazi važni za ovu oblast. „Novi geni daju nagoveštaje o tome zašto ljudi razvijaju Alchajmerovu bolest, što će se pratiti u budućim studijama kako bi se pokušalo bolje razumeti bolest i razviti tretmani“, rekla je ona.\nTAGS: Alchajmerova bolestdemencijafaktori rizika Alchajmergenetika


Da li je evakuacija građana iz zagađenih zona rješenje? - Kameleon M&M\nDa li je evakuacija građana iz zagađenih zona rješenje?\n- Kategorija: BiH, Tuzla, U fokusu, Zaštita okoliša\nEkološki savez “Eko zeleni” iz Tuzle savjetuje kreiranje “evakuacionih zona” za građane zbog lošeg kvaliteta zraka koji negativno djeluje na zdravlje stanovništva gradskih sredina.\nSuština se krije iza činjenice da zdravstveni stručnjaci, ekolozi i nadležne službe za pitanja okoliša preporučuju boravak na planini ili rjeđi izlazak građana iz stanova/kuća na ulice ili korištenje zaštitne maske.\n“Naše udruženje često konsultuju građani u vezi s lošim kvalitetom zraka i šta se može učiniti za poboljšanje kvaliteta zraka u gradovima Tuzla i Živinice, odnosno koje bi mjere trebalo poduzeti u gradskoj zoni i stanovništvu kako bi zaštitili zdravlje građana, posebno onih koji imaju disajne i kardiovaskularne teškoće u ovim zimskim danima. Jedna od naših ekoloških preporuka jeste da se definiše evakuaciona zona kao naprimjer planina Konjuh za organizirani redovni dnevni besplatni prijevoz građana autobusima tokom zimskih dana iz navedenih gradova uz podršku nadležnih ministarstava i gradova Tuzle i Živinica”, rekli su iz Ekološkog saveza “Eko zeleni”.\nKako se navodi, time bi građani zdravstveno i materijalno najugroženiji, mogli sedmično nekoliko dana izaći van svojih zrakom ugroženih gradskih sredina do planine i tako bi im značajno zaštitili zdravlje.\n“Besplatnim prijevozom starih i djece iz zrakom zagađenih gradova bismo pokazali da se brinemo o zdravlju građana i potvrdili bismo savjete stručnjaka i nadležnih za pitanja okoliša”, zaključuju iz saveza.\nSvakako, prijedlog ne mora biti ograničen na Tuzlu i Živinice, a ideja posebno ne bi trebala izbjeći glavni grad. Podsjetimo, rezultati monitoringa zagađujućih materija u zraku u Kantonu Sarajevo zahtijevaju zadržavanje epizode “Uzbuna”, koju je Vlada Kantona proglasila prije dva dana.


Valstrom i Soini sa državnim vrhom Srbije - European Western Balkans\nAutor EWB 10. 10. 2017. 10. 10. 2017.\nTimo Soini i Margot Valstrom na sastanku sa državnim vrhom Srbije; Foto: Tanjug / Sava Radovanović\nBEOGRAD – Srbija ostvaruje dobre ekonomske rezultate i pokazuje neophodnu stabilnost, istakli su danas na sastanku sa predsednikom Srbije Aleksandrom Vučićem ministri spoljnih poslova Švedske i Finske Margot Valstrom i Timo Soini, izrazivši nadu da će doći do povećanja švedskih i finskih investicija u našoj zemlji.\nKako je saopštila pres služba predsednika Republike, oni su razgovarali o bilateralnoj i regionalnoj saradnji, kao i o evropskim integracijama.\nMinistri Valstrom i Soini su istakli da su Švedska i Finska pravi primer dobre saradnje, od praktičnih stvari za svakodnevni život stanovnika njihovih zemalja do dubokog političkog razumevanja.\nOni su izrazili nadu da će doći do povećanja švedskih i finskih investicija, jer Srbija ostvaruje dobre ekonomske rezultate i pokazuje neophodnu stabilnost.\nDačić: Što više učinimo istoriju dosadnijom, biće nam bolje\nMinistar spoljnih poslova Ivica Dačić zahvalio je danas Švedskoj i Finskoj zbog podrške Srbiji na evropskom putu, navodeći da te zemlje podržavaju politiku proširenja.\nSa ministrima Švedske i Finske dogovoreno je unapređenje odnosa, rekao je Dačić i istakao da ih je predsednik Srbije Aleksandar Vučić upoznao sa svim specifičnosti regiona i naporima koje Srbija ulaže u mir i stabilnost.\n“Nadam se da se neće previše unervoziti slušajući naše priče u regionu. Voleo bih da i naš život bude tako dosadan, da nema problema, kao što je to verovatno u njihovim zemljama. Mi nažalost nemamo dosadnu istoriju, ali što je više učinimo dosadnijom biće nam bolje”, rekao je Dačić.\nNavodeći da je Švedska vodeća zemlja kada je reč o bespovratnoj pomoći Srbiji, Dačić je izneo posdatak da smo dobili više od 250 miliona evra za razne namene.\nOn je naveo da je spoljnotrgovinska razmena sa Švedskom nešto veća od 200 miliona evra, a sa Finskom oko 100 miliona evra i istakao da se može raditi na tome da se ona poveća.\nAleksandar VučićEUFinskaIvica DačićMargot ValstromSrbijaŠvedskaTimo Soini\nMorvai: Berlinski proces dobar, ali region treba da bude aktivniji\nTači: Pratićemo naredne poteze Srbije nakon izbora Vučića\nJoksimović na Političkoj skupštini EPP u Briselu


Arhiva - Lider SDSM, Zoran Zaev (centar) i članovi njegove partije na konferenciji za štampu sa vidnim povredama zadobijenim dan ranije prilikom upada demonstranata u zgradu Sobranja u Skoplju, Makedonija, 28. aprila 2017.\nMakedonija bi do kraja ove nedelje mogla da dobije novu vladu, barem se tome nada mandatar za njen sastav, lider Socijaldemokratskog saveza Makedonije, Zoran Zaev. Istovremeno, makedonsko specijalno tužilaštvo za prisluškivane razgovore pokrenulo je novu istragu zbog sumnje u nezakonito finansiranje stranke VMRO DPMNE bivšeg premijera Nikole Gruevskog od 2009. do 2015.\n"Sve političke partije (parlamentarne većine) su se obavezale da ubrzaju postupak pregovaranja o novoj vladi i da u roku od 10 dana pregovori budu završeni", rekao je Zoran Zaev za kablovsku Televiziju 24.\nLider SDSM je mandat za formiranje vlade dobio u prošlu sredu, a u petak je počeo pregovore s tri albanske stranke, članice novoformirane parlamentarne većine - DUI, Besa i Alijansa Za Albance.\nPo informacijama iz SDSM i tih stranaka, dogovoreni su principi na kojima će reformska vlada Zoran Zaeva raditi i počeli su pregovori i raspodela resora. U medijima su se pojavile mnogobrojne spekulacije o imenima mogućih ministara, ali zvaničnih potvrda nema. Poslednji detalji oko podele resora i imena ministara biće dogovoreni u četvrtak, pošto se Zaev vrati iz Brisela sa sastanka balkanskih premijera, prenose mediji. Prema informacijama iz SDSM, do tada će radne grupe stranaka parlamentarne većine usaglašavati predloge.\nPortparol SDSM Petre Šilegov potvrdio je da ta stranka neprestano pregovara s albanskim partijama DUI, Besa i Alijansa za Albance oko formiranja koalicione vlade i da su dogovoreni principi na kojima će vlada raditi.\nMediji navode da će konačni raspored zavisiti i od toga da li će Besa ući u vladu ili će samo podržavati njene projekte. Buduća vlada i bez pet poslanika stranke Besa ima potrebnu natpolovičnu većinu, odnosno 62 poslanika u parlamentu sa ukupno 120 mesta.\nPrema Poslovniku o radu makedonskog Sobranja, sednica za izbor vlade treba da se održi u roku od 15 dana od trenutka kada mandatar dostavi program i sastav vlade. Predsednik Sobranja taj predlog mora odmah da pošalje poslanicima, a Talat Džaferi je najavio da će odrediti bar tri dana za razmatranje predloga.\nRasprava o vladi ograničena je na dva dana i o predlogu se u celini glasa do isteka drugog dana. Za vladu je potrebno najmanje 61 glas poslanika.\nGruevski optužen za nelegalno finansiranje partije\nI dok pobednik izbora očekuje brzo formiranje vlade, bivši dugogodišnji premijer i lider VMRO-DPMNE, Nikola Gruevski, mogao bi da se nađe u sudu. Tužiteljka Fatime Fetai rekla je na konferenciji za novinare da je prvoosumnjičeni, kao predsednik partije VMRO-DPMNE, zloupotrebio službeni položaj i omogućio finansiranje stranke suprotno zakonu, kao i da je nezakonito na račun stranke uplaćeno 4,9 miliona evra.\nFetai je rekao da je prvoosumnjičeni s ciljem da omogući finansiranje stranke novcem koji je uzeo na nezakonit način, u stranci formirao grupu koja je prala taj novac, odnosno da preko opštinskih komisija budu unesene u budžet stranke.\n"Od 2009. do 2015. zaključen je 71 dogovor za kupovinu nepokretne imovine, plaćene tim nezakonito stečenim parama. Deo od imovine uopšte nije bio u funkciji ostvarivanja ciljeva partije i ne koristi se za potrebe stranke", rekla je Fetai, prenosi N1.\nSpecijalno tužilaštvo je pokrenulo još jednu finansijsku istragu u kojoj je prvoosumnjičeni bivši premijer. U tom slučaju istražuje izgradnju autoputa Miladinovci-Štip kojom su, prema Specijalnom tužilaštvu, tadašnji visoki funkcioneri vlade oštetili Makedoniju za 155 miliona evra. Taj autoput se finansira kineskim kreditom.


Telefoni kompanije Šaomi pod lupom u Nemačkoj - Izazov\nRadio-televizija Srbije\t 29. septembra 2021. 20:57\nLitvansko državno telo za sajber bezbednost je objavilo prošle nedelje da telefoni Šaomija imaju ugrađenu opciju za otkrivanje i cenzurisanje pojmova kao što su "Slobodan Tibet", "Živela nezavisnost Tajvana" ili "Pokret za demokratiju".\n"Šaomi" je početkom ove nedelje saopštio da angažuje nezavisne eksperte, kao treću stranu, da procene tvrdnje Litvanije o tome da njegovi pametni telefoni imaju ugrađenu opciju cenzure.\nKineska kompanija nije bila dostupan za komentar o proveri njenih mobilnih uređaja u Nemačkoj, navodi Rojters.\n"Šaomi" je prvi put izbio na vodeću poziciju kao najbolji prodavac pametnih telefona u Evropi u drugom kvartalu 2021. godine, isporučivši rekordnih 12,7 miliona jedinica, prema podacima agencije za istraživanje tržišta "Stratedži Analitiks".\nZajedno sa drugim kineskim rivalima koji koriste operativni sistem Android, "Šaomi" je kontinuirano beležio rast tržišnog udela nakon uvođenja američkih sankcija protiv "Huaveja", zbog kojih je ovaj nekada dominatni globalni proizvođač smartfona izgubio tu poziciju.


Apple A12 čipset bi mogao biti 20% brži i 40% efikasniji\nPočetnaVestiMobileMobilni telefoniApple A12 čipset bi mogao biti 20% brži i 40% efikasniji\n22.04.2018 10:06 | 0 Mobile\nBez sumnje se može tvrditi da će Apple A12 čipset, koji će se najverovatnije naći u iPhone i iPad 2018 modelima, biti brži i moćniji od svog prethodnika. Prema glasinama, očekuje se da će čipset biti za 20% brži i za 40% efikasniji.\nPrema navodima TSMC-a, očekuje se da čipset koji kompanija proizvodi ove godine bude baziran na 7nm procesu, naspram 10nm procesa iz prethodne godine. Zbog ovog poboljšanja, kompanija tvrdi: "U poređenju sa 10nm FinFET procesom, TSMC-ov 7nm FinFET proces ima 1,6X logičku gustinu, ~20% pooboljšanje brzine i ~40% smanjenje potrošnje".\nTSMC ovde ne pominje kompaniju Apple, a li s obzirom na to da je tajvanska kompanija glavni Apple dobavljač čipova, očekuje se da bi se ova poboljšanja mogla primeniti i na A12 čipset. Ne postoje garancije da će se ovo desiti, ali ako pratimo uobičajeni napredak razvoja čipova velike su šanse da vidimo ovakva poboljšanja narednog Apple čipseta.\nOčekuje se da će Apple nove iPhone modele predstaviti oko septembra, što znači da nas očekuju meseci glasina i nagađanja karakteristika i funkcija novih iPhone modela.


Upozorenje povodom izjava crkvenih velikodostojnika o ulozi žene u društvu • Poverenik za zaštitu ravnopravnosti\nUpozorenje povodom izjava crkvenih velikodostojnika o ulozi žene u društvu\nMišljenja i preporuke Upozorenja Upozorenje povodom izjava crkvenih velikodostojnika o ulozi žene u društvu\nSrbija je prema Ustavu sekularna država u kojoj svako ima pravo da slobodno odlučuje o rađanju dece. Reproduktivna prava i slobode spadaju u korpus lјudskih prava koja se ne smeju dovoditi u pitanje. Nametanje ženama rađanja kao obaveze i patrijarhalnog obrasca kao jedino prihvatlјivog, štetno je za celo društvo. Populaciona politika, kao jedna od veoma važnih politika u svim zemlјama koja se suočavaju sa velikim demografskim izazovima, podrazumeva mehanizme podsticanja rađanja, koji obuhvataju žene i muškarce ravnopravno, kao i brigu o porodici i odgovornom roditelјstvu.\nPoštujući autonomiju Srpske pravoslavne crkve i drugih verskih zajednica i verska osećanja građana i građanki Srbije, smatram da govori crkvenih velikodostojnika treba da ostanu u okviru verskih pitanja i da ne prelaze u pitanja civilizacijskih tekovina demokratskih društava, među kojima je jedno od najvažnijih poštovanje lјudskih prava i sloboda.\nCrkva ima pravo da u okviru svojih aktivnosti i putem medija, iznosi svoje stavove, ali smatram da su izjave pojedinih crkvenih velikodostojnika neprimerene i nažalost uvredlјive prema ženama i produblјuju predrasude i stereotipe koje mogu dovesti do diskriminacije. Primećujem da je kultura dijaloga i dalјe nedovolјno razvijena i treba podsetiti da iznošenjem stavova u javnom diskursu doprinosimo razumevanju i razvoju našeg društva, ili pak nanosimo štetu, zaklјučila je poverenica Janković.


U Bor stigla montažna ambulanta, privodi se kraju akcija “Briga o starima” – SOLARIS MEDIA\nU Bor stigla montažna ambulanta, privodi se kraju akcija “Briga o starima”\nPrivodi se kraju akcija “Briga o starima” i podela besplatnih paketa sa namirnicama i dezinfekcionim sredstvima za 7.500 borskih penzionera čija su primanja manja od 30.000 dinara. Penzioneri koji nisu dobili paket, a ispunjavaju uslove mogu u narednih sedam dana da se jave na telefone kol centra 060/27-27-055 ili 060/27-27-075, gde će biti evidentirani, a volonteri gradskog operativnog centra će im dostaviti paket na kućnu adresu.\nJuče je u krugu bolnice u Boru postavljena montažna ambulanta za potrebu trijaže i urgentnog zbrinjavanja pacijenata potencijalno obolelih od COVID-19. Kontejneri sa pratećom opremom su donacija Evropske unije za rešavanje zdravstvenih, ekonomskih i društvenih posledica pandemije koronavirusa u Srbiji. Pacijenti će iz ambulante “Rudar” dolaziti na ovo mesto gde će im biti urađena inicijalna trijaža.\nOvoj bolnici stigao je još jedan poklon: nekadašnji Boranin, poznati preduzetnik, Aleksandar Mišić Frenki donirao je 150 vizira.\nU Majdanpeku najavljuju podelu penzionerskih paketa od ponedeljeka, a od pre dva dana volonetri dele građanima maske. Kompanija Ziđin donirala je Majdanpeku i Donjem Milanovcu 31.000 maski.\nZamenica načelnika Štaba u Majdanepku Elvira Jovanović je prezadovoljna brigom kineskih prijatelja naglašavajući da će donacija biti podeljena svim građanima u opštini, najpre zaposlenima u zdravstvenim ustanovama i penzionerima.\nGRAD BOR U AKCIJI “BRIGA O STARIMA”\n← Treći smrtni slučaj u Boru, još dva novozaražena\nDevet novih slučajeva zaraze koronavirusom u Boru →


Vlada Kosova pozdravlja odluku EK o liberalizaciji vizaČetvrtak 14 Juni 2012 14:59Vlada Kosova pozdravila je odluku Evopske komisije o libezalizaciji viznog reima.vieKosovo dobilo Vodič za liberalizacijuDelegacija Kosova dobila je danas u Briselu Vodič za liberalizaciju viza. Dokument je ministrici za evropske...vieStefanović: Kuper podrava Pritinu u tumačenju fusnotePosrednik u dijalogu sa Pritinom Robert Kuper podrava Pritinu u tenji da se u regionalnom...vieAtifete trai puni mandat u PredsjednitvuPredsjednica Atifete Jahjagaizgleda da se brzo prilagodila na novi posao. Uoči ustavnih i političkih izmjena ...vieVodič veliki korak, članstvo daleko!Dobijanje Vodiča, ministar za Evropsku Integraciju, V lora Čitaku, procjenjuje kao plod zajedničkog rada...vie Kosovo danas dobija vodič za viznu liberalizacijuPredstavnici Vlade Kosova danas će od komesarke za unutranje poslove Evropske komisije, Cecilia Malmstrom,...vieOkončajte izborne reformeKancelarija Evropske unije je ponovila zahtjev za političke lidere da ubrzaju izbornu reformu. Prema njima,...vieBrisel će dati jasne poruke Nikoliću.Predsednik Srbije Tomislav Nikolić boraviće danas u prvoj zvaničnoj poseti Briselu. Ovo je Nikoliću...vieJahjaga sastala se sa Verveer i HarmanPredsjednica Republike Kosova, Atifete Jahjaga, sastla se u Washingtonu sa američkom ambasadorkom za globalna...vie\t1\tTum Haberler


U Srpskoj čak 2.100 firmi ima samo po jednog zaposlenog\nHomeRegionU Srpskoj čak 2.100 firmi ima samo po jednog zaposlenog\n02/04/2019Redakcija BALKAN TVRegion, za slajder0\nU Republici Srpskoj je u poslednjih pet godina broj firmi koje imaju samo po jednog radnika porastao za 240, tako da ih je na kraju prošle godine bilo 2.113.\nDa odlično posluju, uprkos tome što nemaju više od jednog zaposlenog, najbolje pokazuje njihova višemilionska dobit, piše Glas Srpske.\nTako je na kraju 2018. godine, prema podacima Agencije za posredničke, informatičke i finansijske usluge (APIF), ukupna dobit tih 2.113 registrovanih preduzeća sa jednim zaposlenim iznosila 56 miliona maraka (28,6 miliona evra).\nTrend osnivanja „tašna-mašna“ preduzeća, koja se prepoznaju po tome što imaju samo jednog ili čak nijednog radnika, traje godinama, a ekonomista Zoran Pavlović kaže da mnoge od njih zaista dobro funkcionišu sa malim brojem ljudi.\n„Firme sa jednim zaposlenim mogu biti podeljene u dve velike grupe. One koje su osnovali ljudi sa znanjem, a koji nisu mogli ili želeli da rade za druge, pa su sami pokrenuli svoj biznis, i firme koje su osnovane samo zbog velikog prometa novca, čijem je poreklu teško ući u trag“, naveo je Pavlović.\nFirmi sa jednim zaposlenim najviše ima, kako dodaje, u IT sektoru, raznim savetodavnim i konsultantskim poslovima, ali i u građevinsko-uslužnim delatnostima.\n„Ima ih i u trgovini, gde su pojedinci pokrenuli svoje poslove ukoliko su imali svoj kapital. Kupuju robu, pa je najčešće sami distribuiraju“, kazao je Pavlović.\nPrema njegovim rečima, veliki je broj onih koji su pokrenuli svoje poslove iz nužde, pa rade sami i kao direktor i kao radnik.\nLončar: Da skupimo zajedno novac za novi aparat\nDodik: Novim zakonom potvrditi 9. januar kao Dan Republike


Karijere reprezentativaca bez posledica zbog sankcija – Nadlanu.com\nKarijere reprezentativaca bez posledica zbog sankcija\nObjavljeno 4. juna 2012. / 10:17:01\nZbog sankcija UN SR Jugoslaviji, raspala se jedna od najperspektivnijih fudbalskih reprezentacija s kraja prošlog veka, koja je, prema mnogim ocenama, bila glavni favorit za osvajanje pehara na turniru u Švedskoj 1992. godine.\nNajtrofejniji srpski fudbaler svih vremena Vladimir Jugović u šali je kazao da je zbog neigranja na Evropskom prvenstvu mogao da ostane bez transfera u italijansku Sampdoriju.\n"Od igara na tom turniru zavisilo je da li ću preći u Sampdoriju", reko je bivši fudbaler Crvene zvezde, koji je ipak u leto 1992. postao član kluba iz Đenove.\nJugović je, međutim, rekao da to iskustvo nije bilo prijatno, kao o da je dugo odsustvo sa velikih takmičenja ostavilo traga.\n"Sigurno da nije bilo prijatno što su mladi igrači uskraćeni da igraju za reprezentaciju, posebno u tim godinama. Četiri godine odsustva sa međunarodnih takmičenja previše je u karijeri jednog igrača", rekao je Jugović.\nUmesto selekcije sastavljene većinom od omladinskih prvaka sveta iz Čilea 1987. godine, na Evropsko prvenstvo plasirala se Danska – I postala prvak.\nDanci su u kvalifikacijama bili drugi u Grupi 4, iza Jugoslavije, a ispred Severne Irske, Austrije i Farskih Ostrva. Nekadašnji vezni igrač Juventusa, Intera i Lacija rekao je da veruje da bi tadašnji tim ostavio traga na šampionatu.\n"Bili smo mladi i perspektivni i sigurno bismo imali zapaženu ulogu u Švedskoj. Bili smo bolji od Danaca u kvalifikacijama, ali pitanje je da li bi se i na turniru sve poklopilo i šta bi bilo", kazao je Jugović.\nSadašnji predsednik fudbalskog kluba Crvena zvezda Vladan Lukić nije putovao u Švedsku pošto je u kvalifikacionoj utakmici sa Austrijom u Beču polomio nogu, a agenciji Beta je kazao da bi reprezentacija SRJ "sigurno ponovila uspeh iz kvalifikacija i igrala polufinale ili finale".\n"Ta ekipa je u svojoj kvalifikacionoj grupi bila ubedljivo najbolja i zato ne treba sumnjati da bi na EP ponovila uspeh, odnosno igrala u finalu ili polufinalu. Bio je to zaista sjajan tim, što su pokazale I kasnije karijere igrača", ocenio je Lukić.\nOn je dodao da se niko nije nadao da će fudbaleri biti izbačeni sa prvenstva Evrope zbog političke odluke.\n"Pričalo se da je moguće tako nešto, ali verovali smo da se to neće dogoditi. Smatrali smo da politika neće izvršiti toliki uticaj na sport. Nažalost, bila je to još jedna potvrda koliko su politika i sport povezani", rekao je Lukić.\nOn je kazao da je utakmice Evropskog prvenstva gledao na televiziji, ali da nikada nije imao potrebu da s reprezentativcima Danske sa kojima se sretao tokom igračke karijere priča o tome.\nVladimir Jugović je rekao da mu je jedan od najboljih igrača Danske Mikael Laudrup, koji je tada bio u svađi sa selektorom, kazao da nije igrao i iz poštovanja prema SRJ, ali da mu "niko iz Srbije nije zahvalio zbog toga".\n"Jedan moj super prijatelj, Mikael Laudrup tada nije želeo da igra, a kazao mi je da mu niko iz Srbije nije zahvalio zbog toga", naveo je Jugović.\nEvropsko prvenstvo u Švedskoj 1992. godine igralo se od 10. do 26. juna, a odluka o izbacivanju fudbalere SRJ zatekla je u Stokholmu nekoliko dana pre početka turnira.\nBivši pilot JAT-a Stevan Popov kazao je da je imao mnogo problema da ode po ekipu i vrati je nazad.\n"Preko (bivšeg predsednika FSJ Miljana) Miljanića sam saznao da je reprezentacija povučena sa Evropskog prvenstva iz Švedske i on me je zamolio da nađem način kako da dođem po njih, jer sam u to vreme bio direktor letačke operative u JAT-u", prisetio se Popov u razgovoru za Radio Beograd.\n"Međunarodna zajednica, međutim, nije dozovljavala taj let. Sticajem okolnosti, došao sam do generalnog sekretara UN Butrosa Butros-Galija i od njega sam dobio odobrenje da imam 24 sata da odem po reprezentaciju i vratim ih nazad", dodao je Popov.\nOn je rekao da je u Stokholmu aerodromska kontrola odugovlačila poletanje ka Beogradu, kako bi istekao rok od 24 sata i kako bi avion morao da ostane u Švedskoj, a fudbaleri da se vrate autobusom ili brodom.\n"To bi bila totalna bruka za državu i za reprezentaciju, a oni su to i želeli... Tada sam shvatio da nema više priče i da moram da radim po svom osećaju, makar poleteli i bez dovoljno goriva. U dolasku sam video autoput na obali Baltičkog mora i planirao sam da, ako bude trebalo, sletim na njega", objasnio je Popov.\nOn je rekao da je, pošto je upalio motore i spremio se da polete, aerodromska kontrola pristala da pozove cisternu sa gorivom, ali da ona mora da bude plaćena.\n"Bilo je potrebno da se plati oko 2.000 dolara, ali mi nije bilo jasno zašto kada smo sve uzimali na karticu i išlo je preko računa. Sve je prethodno bilo plaćeno i dogovoreno... Morali smo, ipak, da skupljamo pare u avionu, a davali su igrači, pokojni (generalni sekretar) Branko Bulatović, naš predstavnik Slobodan Babić...", kazao je pilot.\nPopov je rekao da, kada je konačno poleteo ka Beogradu, više nije imao probleme, a da je uz dozvolu beogradske kontrole dobio priliku da kruži iznad centra grada na "visini od 70-80 metara".\n"Cela avantura se završila na opštu radost, a sutradan je napravljena utakmica između crvenih i plavih pred punim stadionom Crvene zvezde", podsetio je Popov.\nep u fudbalu 2012vladan lukićvladimir jugović


Ova Izjava o zaštiti privatnosti se odnosi na veb sajt www.jukeboxrooms.com koji je u vlasništvu i kojim upravlja objekat Jukebox & Rooms B&B. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.jukeboxrooms.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na jukeboxrooms@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na jukeboxrooms@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na jukeboxrooms@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Japan obeležio desetu godišnjicu kataklizme - Svet - Dnevni list Danas\nPočetna » Svet » Japan obeležio desetu godišnjicu kataklizme\nSećanje na žrtve zemljotresa i cunamija iz marta 2011.\nJapan obeležio desetu godišnjicu kataklizme\nU Japanu je danas obeležena deseta godišnjica zemljotresa i cunamija koji su usmrtili više od 18.000 ljudi i izazvali havariju u nuklearnoj elektrani Fukušima.\n1Piše: D. J. 11. marta 2021. 19.33 Izmenjeno: 19.42\nFoto: EPA-EFE/ JIJI PRESS\nDanas u 14.46, u vreme kada je 11. marta 2011. severoistočnu obalu Japana pogodio zemljotres jačine devet stepeni po Rihterovoj skali, ljudi koji su prisustvovali ceremonijama širom pogođenog regiona su se naklonili u tišini, neki od njih sklopivši ruke u molitvi.\nKako prenosi Gardijan, u Tokiju su premijer Jošihide Suga i car Naruhito uputili izjave saučešća prilikom komemoracije u narodnom pozorištu, koja je održana uz mere socijalnog distanciranja zbog pandemije virusa korona.\n„Mnogi od onih koji su pogođeni, uprkos tome što su pretrpeli nezamislivo ogromnu štetu, prebrodili su brojne nevolje pomažući jedni drugima“, rekao je car Naruhito.\nSuga je rekao da su izazovi sa kojima se suočavaju preživeli dodatno otežani zbog pandemije i prirodnih katastrofa, među kojima je i nedavni snažni zemljotres, koji je klasifikovan kao posledica onog iz 2011.\nAli on je naglasio da je Japan „uvek prevazilazio svaku krizu sa hrabrošću i nadom“.\nDogađaji povodom obeležavanja godišnjice trostruke katastrofe bili su smanjenog obima zbog pandemije, a mnogi ljudi su odlučili da održe manja okupljanja u znak sećanja na svoje prijatelje, kolege i članove porodica koji su preminuli.\nU Ivakiju, gradu 50 kilometara udaljenom od nuklearne elektrane Fukušima, Acuši Nizuma se pomolio za svoju majku koju je ubio cunami.\n„Želim da poručim majci da su moja deca, koja su sva bila bliska sa njom, dobro. Došao sam ovamo da joj zahvalim na tome što naša porodica živi bezbedno“, rekao je Nizuma za Gardijan.\nVećina priobalnih gradova i sela koja su bila uništena cunamijem je ponovo izgrađena, a troškovi se procenjuju na 280 milijardi dolara.\nPutevi, železničke linije, kuće i kilometri zidova koji služe kao zaštita od morskih talasa su uglavnom završeni, ali veliki komadi zemlje su ostali prazni, dok se mnoge zajednice bore da povrate svoju populaciju na nivo od pre katastrofe.\nDeset godina kasnije, preko 40.000 ljudi još ne može da se vrati svojim domovima, većina njih iz područja u blizini Fukušime, gde je zbog havarije moralo da bude hitno evakuisano 160.000 ljudi.\nIako je kompanija Tepco (Tokyo Electric Power), koja je rukovodilac elektrane, stabilizovala oštećene reaktore krajem 2011, lociranje i uklanjanje istopljenog nuklearnog goriva je kompleksan posao za koji se očekuje da će trajati najmanje 40 godina i koštati milijarde dolara.\nTepko i japanska vlada treba da odluče šta će biti učinjeno sa milionima tona zagađene vode koja je uskladištena u više od 1.000 tankera na tom mestu.\nNajizglednijoj opciji – sporom otpuštanju ove vode u Pacifik – protive se susedne zemlje i ribari koji kažu da bi time bili uništeni napori na obnovi njihove industrije i sredstava za život.\nDesetogodišnjica je obeležena samo dve nedelje pre nego što će Fukušima biti domaćin paljenja baklje povodom Olimpijade u Tokiju, što su organizatori igara zamislili kao demonstraciju rada na obnovi tamo i u prefekturama Mijagi i Ivate, gde je zabeležen najveći broj žrtava cunamija.\nNajuta Ganbe (21), stanovnik grada Sendai, obično obeležava godišnjicu privatno, ali kaže da je ove godine odlučio da učestvuje u jednom zvaničnom događaju, u nadi da će mu to pomoći da prevaziđe svoju tugu.\n„Na ovaj dan sam izgubio većinu mojih drugova iz razreda. Ljudi su umirali pred mojim očima. Jedanaesti mart je dan za koji se nadam da se nikada više neće ponoviti“, rekao je Ganbe.\nVelečasni Akira Sato, koji je služio u nekoliko crkava u oblastima u blizini nuklearne elektrane, planirao je da poseti jednu od napuštenih crkava.\n„Zajedno sa mojom suprugom u tišini ću razmišljati o danima katastrofe i izgovoriti molitvu“, rekao je Sato.\nU Išinomakiju, gde je cunami odneo oko 3.300 života, zvaničnici i gosti prisustvovali su otkrivanju spomenika žrtvama.\ncunami, elektrana Fukušima, Japan, zemljotresTokio\nBajatović: Srbijagas sistem bez problema\n11. marta 2021. u 20.19\nI dok su se u Japanu stariji građani nudili da oni ulestvuju u raščišćavanju oštećenih nuklearnih postorjenja da bi zaštitili mlađe stanovnike opasnosti od razijacije,\nu Srbiji omatoreli Brozovi pioniri svojim glasanjem i ponašenjem odvače i decu i unuke sa sobom u grob, po principu „da ja proživim ovo što mi je ostalo“ a dugove nek vaća k ohoće i može…


Prodaja alkohola biće za Novu godinu dozvoljena i posle 22 sata - Bizlife.rs\nProdaja alkohola biće za Novu godinu dozvoljena i posle 22 sata\n18:07 Beograd, 13/12/2011\nUgostiteljski objekti u stambenim zgradama moći će tokom predstojećih novogodišnjih praznika da rade 24 sata, a u trgovinama alkohol će se prodavati non-stop.\nUgostitelji će, prema predlogu Gradskog veća Beograd, moći da služe piće i hranu i emituju muzički program i posle ponoći, dok će trgovinski objekti u Beogradu, u vreme proslave Nove godine, tačnije 31. decembra i 1. i 2. januara, moći da prodaju alkoholna pića u bilo koje doba dana i noći, objavljeno je na sajtu gradske uprave.\nVažeća Odluka o radnom vremenu ugostiteljskih, zanatskih i trgovinskih objekata usvojena je u februaru ove godine, a njom je radno vreme ugostiteljskih objekata u stambenim zgradama ograničeno do ponoći, dok je trgovinskim objektima u Beogradu zabranjeno da prodaju alkoholna pića od 22 sata do šest sati ujutru.\nPoštovanje te odluke kontrolišu komunalna inspekcija i komunalna policija, a novčane kazne za one koji ne poštuju radno vreme kreću se od 50.000 do milion dinara, dok kazne za prodaju alkohola van dozvoljenog vremena iznose 20.000 dinara.\nZamenik sekretara za inspekcijske poslove Nebojša Tomić rekao je da su kontrole sprovođenja odluke redovne, ali da se primećuje da su je trgovci i ugostitelji više poštovali odmah po usvajanju.\n„Vremenom su počeli da se opuštaju i krše pravila, ali ih inspekcija i komunalna policija u tome sprečavaju“, kazao je Tomić.\nOn je naveo, da je samo tokom jedne noći, pre pet dana, otkriveno 10 trafika u centru Beograda i na Vožovcu, u kojima se alkohol prodavao u nedozvoljenom vremenu.\nprodaja alkohol nova godina


Proizvodnja biogoriva uništava šume - Automagazin\nPodsetimo, po direktivi Evropske Unije, udeo biogoriva na evropskom tržištu trebao bi do 2010. godine dostići nivo od 5,75%. U prvoj polovini janura, Indonezija je potpisala desetak ugovora o proizvodnji biogoriva, ukupne vrednosti 12,4 milijarde dolara. Za realizaciju tih projekata lokalne uprave u Kalimatanu, na ostrvu Borneo i u Zapadnoj Papui, osigurale su zemljište ukupne površine od milion hektara. Iako je opravdanost proizvodnje biogoriva nedvosmislena, postavlja se pitanje šta dobijamo, ako se proizvodnjom ovog goriva uništi jako važan prirodni faktor, kao što su šume. Smanjenje pošumljenih površina dovodi i do poplava, što se i dogodilo nedavno na ostrvu Sumatra, kada je pobeglo više od 400.000 ljudi. Goran Sarić - Automagazin


Ryanair od danas obnovio let Niš-Berlin | SEEbiz.eu\nObjavljeno: 02.08.2020 / 21:59\nU saopštenju se dodaje da Ryanair očekuje da će liniju iz Srbije do Malte obnoviti sredinom avgusta, kada vlada u La Valeti ukine restrikcije za putovanja.\n„Let iz Niša za Berlin predstavlja prvu liniju Ryanaira za letnju sezonu 2020. godine iz Srbije“, navodi predstavnica te avio-kompanije Olga Pavlonka.\nDirektor sektora aerodroma „Konstantin Veliki“ Dušan Knežević rekao je da se to preduzeće raduje povratku Rajanera u Niš, jer to povećava broj destinacija prema kojima se putuje iz Niša.\n„Pored leta za Berlin, očekujemo da će se destinacije na kojima je Ryanair leteo iz Niša pre pandemije postepeno obnavljati, kao i da će se uvesti nove“, kazao je Knežević.\nTagovi: Ryanair, Aerodrom Konstantin veliki, Dušan Knežević